
Regina este laleaua pe stema medievală, 
Este simbol, da pariumul izului de primăvară. 
Este cupa Cu iubire, gingașă floare de mai, 
Paradis e-ntreg Piteștiul, simfonie, colț de rai. 

FRUMOSUL DIN NEFRUMOS 


Dragii mei prieteni cititori, doresc, cu 
ardoare, de data aceasta, să îmi încep editorialul 
cu o întrebare care, poate, unora li se va părea a 
fi puerilă, naivă, simplă sau cine ştie cum o vor 
mai califica, păstrând, bine-nţeles, planul acela 
intenţionat al declasărui unei idei (natura 
umană!). Dragii mei prieteni cititori, ați observat 
că a venit primăvara? 

Probabil că unui dintre 
dumneavoastră veți zâmbi şi, gândind 
la faptul că această întrebare, care 
pare destul de naivă, nu îşi poate avea 
rostul și locul aici și acum sau, 
apelând la tezaurul extrem de bogat al » 
zicerilor vulgului român: „[ara arde 
şi baba (în cazul de faţă - moşul) se 
piaptănă!”, veţi face unele aprecieri la 
adresa mea, aprecieri care vă vor 
provoca ceva frustrări deoarece, 
probabil, neavând intenția de a le 
posta pe „reţelele de socializare”, ele vor forma 
un  vortex virtual închis în mintea 
dumneavoastră reală. Ce mai paradox! Trebuie 
să recunosc, totuşi, că dacă lucrurile ar sta, într- 
adevăr, aşa cum cred aceşti prieteni (eu îi 
consider şi pe ei a fi tot prieteni), într-un anumit 
sens au nimerit zicerea, deoarece mai am, încă, 
destul păr pentru a-l pieptăna. 

Trebuie, din capul locului, să vă fac o 
mărturisire: nu doresc, sub nicio formă, să îmi 
împart prietenii în două tabere care să exprime 
păreri diametral opuse! Departe de mine acest 
scop ce este cosiderat ca fiind reprezentarea 
uneia dintre cele mai vechi tehnici de 
manipulare şi care, din păcate, nefiind, nici după 
atâta amar de ani, înțeles sau luat în seamă, este, 
încă, folosit cu mare succes (divide...). 

Oameni dragi, a sosit primăvara! 
Anotimpul renașterii naturii de pe meleagurile 
noastre mioritice, anotimpul împlinirii unui ciclu 
peren, ciclu specific vieții. Anotimpul în care 
animăluţele își caută sau restabilesc perechile și 
îşi pregătesc, repetând până la obsesie, 








jurămintele de credinţă. Anotimpul în care 
acestea își construiesc adăposturi/cuiburi noi sau 
fac curăţenie generală, reparându-le pe cele 
vechi. Viaţa acestor fiinţe pe care, din păcate (a 
se citi ignoranță, egoism, orgoliu), nu prea le 
luăm în seamă, începe să capete un anumit ritm, 
mai alert, mai responsabil deoarece instinctul lor 
le direcționează către un anumit tip de acţiuni 
extrem de importante, de altfel. Se creează sau 
recreează grupuri, familii, atenția lor fiind 
îndreptată către menținerea unităţii acestor 
elemente de bază şi, implicit, a puteri și 
beneficiilor pe care le acordă acestea. Viaţa 
animăluţelor (cele sălbatice), fiinţe care, la 
rândul lor, nu prea manifestă nicio preocupare, 
imixiune în viața oamenilor, începe să intre în 
— normalul tiparului ancestral 
propriu fiecărei specii. Toate 
acestea au ca/drept scop final 
crearea unor descendenţi 
(perpetuarea speciei) care, după 
ce trec prin lurcile caudine ale 
selecţiei naturale, pot demonstra 
că sunt apți pentru a asigura 
perpetuarea şi (eventual) evoluția 
pozitivă a tuturor speciilor din 
care fac parte. Aceste fenomene 
complexe, atribute care au fost 
câştigate cu greu, în foarte multe 
milenii și care sunt menținute cu ajutorul unor 
echilibre și reglaje extrem de fine, extrem de 
fragile dau tonul şi ritmul metronomic al 
normalului vieţii, cam de câteva sute de 
milioane de ani pe solul, în subsolul, în apa şi în 
atmosfera acestui uimitor bulgăre de ţărână. 
Trebuie să fiţi convinşi de faptul că tot acest 
proces nu a urmat, nu a avut şi nici nu are un 
parcurs care poate fi exprimat ca făcând parte 
numai din conglomeratul de concepte, acțiuni, 
fenomene, imagini care aparțin exclusiv polului 
sentimentului care ne creează nouă senzaţia 
(ceea ce înțelegem) de frumos. Nu putem 
despărți frumosul de nefrumos, viața de moarte 
ŞI nici apariția de dispariţie, aşa că, dorim sau 
nu, trebuie să acceptăm faptul că, în viețile 
noastre, se poate exprima şi, deci, putem 
percepe și nefrumosul, ca fiind un rău necesar. 
Acesta poate fi considerat a fi polul opus al 
frumosului, personajul negativ al poveștii, dar 
un personaj fără de care conceptul de frumos ar 
rămâne un etern necunoscut. 
Urmând calea logicii, imediat ne apare în 

minte întrebarea: „Putem noi întreprinde ceva 
pentru a nu fi influenţaţi (nu pentru a diminua şi 
nici pentru a eradica!) sau mai bine zis, pentru a 
nu ne lăsa influenţaţi de nefrumos, știind că 
acesta poate crea răni, unele chiar ireversibile, în 
trupul (chiar dacă nu credeţi, este perfect 
adevărat!), gândirea şi în sufletul nostru? 
Răspunsul poate fi numai unul singur: DA! Să 
analizăm, puţin, speța. 

Aşa cum nu putem nega existenţa nici 
unuia dintre cei doi poli ai conceptului respectiv, 
nu putem nega nici coexistenţa lor într-un spațiu 
comun (teritoriu) şi în aceleşi timp. Întrebarea 
rămâne, totuşi, validă. Tot ceea ce putem face 
este ca, pe baza experienţei noastre de viață și a 
tot ceea ce am învăţat, acumulat până la apariția 
acestui eveniment, să realizăm o analiză corectă 
şi completă a situaţiei/speţei respective şi să 
despărțim mental, imaginar frumosul de 
nefrumos. Procesul se poate petrece cu consum 
mare de energie psihică, dar este perfect 
realizabil, aceasta presupunând că avem, în 
dotare, baza unui exerciţiu permanent şi 
certitudinea că posedăm un psihic echilibrat, 
rezistent la stres şi care poate suporta, dar și 
gestiona cu succes, situaţiile limită. Într-un 
cuvânt, rezultatul managementului  speţei 
respective depinde numai de noi. Noi suntem 
aceia care putem alege frumosul din nefrumos, 
punând într-un plan cât mai îndepărtat ceea ce 
consideră, fiecare, că nu poate face parte din 
prima categorie. Exemple? Chiar dacă avem 
creierul bombardat cu ştiri de sorginte 
apocaliptică, putem privi cum norii se risipesc, 
scoțând la iveală cerul de un albastru pur, 
mântuitor. Chiar dacă teama ne roade la interior, 
așa cum carii rod bârna care susține tavanul, 
putem admira coroana de flori a pomilor care 
promit rod îmbelșugat şi trilul vioi al 
păsărelelor. Chiar dacă mintea ne este torsionată 
de întrebarea: „Să mă vaccinez (vorba vine) sau 
nu?”, putem să ne bucurăm de parfumul florei 
spontane cu care avem onoarea să coexistăm în 
arealul respectiv. Chiar dacă necunoscutul ne 
învăluie în falduri de sentimente cernite, 
sentimente care pot deveni creatoare de păcate 
impardonabile, putem să ne lepădăm de 
gândurile, muncile, chinurile venite de la 
necuratul (nefrumos), să ne lăsăm în voia lui 
Dumnezeu, să poposim ceva timp în braţele 
maternale ale Maicii Domnului, acoperiți fiind 
de vălul acesteia şi să ne reamintim, pentru a le 


putea urma, de pildele şi învăţăturile lui Hristos, 
de adevărul şi lumina pe care, cu preţul vieții 
Sale, le-a adus pe pământ și le-a oferit, fără nicio 
plată, tuturor oamenilor. Frumosul tămăduiește 
trupul, mintea și sufletul și îndeamnă la 
smerenie (nu la umilinţă)! 

Prietenii mei dragi, vă rog să nu vă mai 
lăsaţi prinși în capcana bârfei, a părerilor deşarte 
şi a vorbelor fără rost. Toate îndemnurile pe care 
le primiţi pentru a urma calea împotrivirii şi a 
revoltei sunt dictate de slugile anticristului. 
Aceste acțiuni diabolice, la început au părut a fi 
singura posibilitate prin care noi am fi putut să 
ne recăpătăm matricea ancestrală a normalului, 
dar, mai târziu s-a dovedit că nu a fost așa. 
Toate acele personaje care îndeamnă la 
răzvrătire sunt, de fapt, falşii profeţi de care 
amintesc Scripturile. Prin răzvrătire nu ne putem 
recăpăta viaţa. Răzvrătirea cui, împotriva cui? 
Răzvrătirea noastră împotriva noastră. Aceia 
care, la început, ne sfătuiau să respectăm cu 
strictețe „legile” aberante impuse de discipolii 
diavolului sunt, de fapt, aceiaşi care ne incită, 
acum, la răzvrătire!!! Suntem „sfătuiţi”, incitați 
să devenim şerpi care îşi vor muşca coada. Aţi 
înteles? Viaţa o vom putea recăpăta numai prin 
iubire, iertare, ascultare şi smerenie! lată că a 
venit vremea în care cuvântul lui Dumnezeu 
este, ESTE singura posibilitate de a scăpa cu 
bine din încercarea diavolului de a distruge 
lucrarea divină. Numai cei care cred în cuvântul 
ŞI puterea speranţei, în cuvântul şi puterea lui 
Dumnezeu, vor putea salva omenirea de la 
dispariția frumosului din vieţile noastre şi 
transformarea acestuia într-un deziderat 
imposibil de atins. 

Oameni dragi, acţionaţi în așa fel încât 
frumosul, calmul, liniştea sufletească, împăcarea 
cu sine, speranţa, dragostea faţă de semeni, 
iertarea sau chiar fericirea să rămână semnele 
heraldice ale omenirii, semne care pot fi văzute 
oricând, oriunde și de către oricine, semne pe 
care să le putem purta cu cinste, mândrie, cu 
onoare, dar şi cu responsabilitate. Oameni dragi, 
alegeți bucuria vieţii, dorința de a trăi frumos, 
așa cum un fir de iarbă a ales să iasă la lumină 
printre dalele de beton. Alegeţi duritatea şi 
mângâierea cuvântului care exprimă lumina şi 
adevărul. Alegeţi puritatea primului cuvânt. 

Prietenii mei de suflet, a venit 
primăvara! 

06 aprilie 2021 

NIETZSCHE ÎNTRE 
RĂSĂRITUL ZEILOR ȘI 
AMURGUL LOR 


Pornind de la finitudinea condiţiei 

umane, Nietzsche caută să redescopere 
„Cărarea pierdută” către empireu. În 
lucrarea „,„Werke” filozoful caută un 
simbol prin care să înțeleagă „sensul 
religios” ca un reazem supranatural. 
Reânodând firul din prima perioadă a 
creaţiei sale, în care zeii greci îşi 
găsiseră loc în omagiile sale, Nietzsche 
consemnează în „Amurgul idolilor” 
dorinţa de întoarcere a lui Dionysos, 
aceasta constituindu-se ca un 
testament: „Nu cunosc un simbolism 
mai înalt decât acest simbolism grec, 
cel al cultului dionisian ”. 
Filozoful abandonează armele revoltei 
sale contra zeilor la poalele miticului 
Olimp. Aura de „teologie negativă” (cum scria 
Heidegger în „Nietzsche” Gunter Neske Verlag, 
Piullingen, 1961, Zweiter Band, p. 348), pentru 
gândirea nietzscheană, a însoțit tot timpul 
mersul gândirii sale. Acesta prin lucrările lui din 
anul 1888 a pregătit preschimbarea „teologiei 
negative” în “teologia pozitivă“, ce ne aduce în 
plin plan contradicția nietzscheniană, ce trece de 
la „asfințitul zeilor” la pregătirea spaţiului 
pentru „apoteoza” lor. Perceput ca demolator de 
idoli, ca oponent faţă de tradiţia culturală, ca 
iconoclast faţă de orice autoritate spirituală în 
afară de aceea a spiritului propriu, Nietzsche 
ridică statui în opera sa altor idoli noi. 

Karl Jaspers în lucrarea sa 
„Nietzsche.Einfuhrung in des Verstandnis seines 
Philosophierens” (Berlin und Leipzing, 1936) 
preciza că trăsătura fundamentală a gândirii lui 
Nietzsche „autocontrazicerea”, a îndepărtat de 





multe ori din logica multitudinilor exegeze ideea 
că, în numele pasiunii pentru contradicții şi 
antiteze, autorul „Naşterii tragediei” va căuta 
să-şi imagineze, după „amurgul zeilor”, cum va 
arăta „răsăritul zeilor” noi. 

Stefan Zweig vedea în fostul profesor de 
filologie clasică de la Universitatea din Basel 
„un geniu al întorsăturilor, al contrazicerilor 
violente ” (Tolstoi. Nietzsche, Bucureşti, Editura 
Cugetarea, f.a., p. 182), pe motivul că acesta se 
complace, în jocul instabil al negaţiei şi 
afirmației, dar şi în luxurianta proliferare de 
antinomili. Autorul volumului „Clhpe astrale ale 
omenirii” explica evoluția gândirii lui Nietzsche 
de la contestarea zeilor la nostalgia lor. Evoluţia 
gândirii acestuia a fost 
sinuoasă, bogată în 
neaşteptate fiorduri, cu 
drumul  segmentat de 
mai multe etape. 
Trăsătura etapelor lui 
Nietzsche a stârnit 
dispute în rândul 
comentatorilor săi. Karl 
Jaspers, în monografia 
dedicată lui Nietzsche, 


împarte evoluția 
cugetări lui în trei 
perioade: 


1. perioada încrederii în cultură şi genii 
(până la 1876) 

2. perioada încrederii pozitiviste în ştiinţă 
(până la 1881) 

3. perioada elaborării unei „nor” filosofi 
impregnate de viziunea profetică a 
filosofului (până la sfârşitul lui 1888) 


Dincolo de latitudinea capricioasă a 
paradoxurilor şi aforismelor proteice, gândirea 
lui Nietzsche, în esenţa şi configuraţia ei intimă, 
ascunde  disponibilități aparent nebănuite de 
conformism, de blândă regrupare a motivaţiilor 
în jurul unor noi centre de autoritate după ce, cu 
obstinaţie, le contestase, rând pe rând, pe cele 
dinaintea sa. Acest joc al contrastelor îşi face 
prezenţa printr-un ritm constant în opera sa. În 
prima perioadă a creaţiei sale, Nietzsche se 

evidenţiază prin devoţiunea şi extazul faţă de 
„genii” şi „idol. 

Trecând de la o extremă la alta, Nietzsche nu 
aboleşte definitiv perspectiva credinţei în zei, ci 
doreşte să spulbere numai credința în anumiţi 
zei, cei cărora el le-a declarat „război”. În 
„Amurgul zeilor”,după încântarea produsă de 
priveliştea idolilor dărâmaţi, Nietzsche înserează 
capitolul „Ce le datorez anticilor”, în care 
apelează la un zeu, străvechiul Dionysos, 
chemându-l să protejeze viaţa, să simbolizeze 
voinţa de viaţă printr-o „doctrină a misterelor” 
în care „durerea este sanctificată. (Friedrich 
Nietzsche, Werke. Klassiker Ausgabe, Band I- 
VIII, Alfred Kroner Verlag, Leipzig, f.a., p. 
198). El susţine în „Anticrist” că civilizația a 
decăzut pentru că s-a lăsat subjugată într-o 
perioadă îndelungată de religia creştină şi în 
acest interval de timp n-a mai creat un alt 
Dumnezeu: „Aproape două mii de ani şi nici un 
alt dumnezeu nou.” 

Imaginea unei civilizaţii secătuită de o religie 
bolnavă reprezintă, după Nietzsche, un 
„spectacol pentru zei”. Dar pentru care zei? 
Pentru cei care „apun”, sau pentru cei care 
„răsar”? Evident, pentru cei care răsar, deoarece 
subliniază mai departe Nietzsche, „steluța mică, 
jalnic de mică, care se numeşte Pământ, merită 
poate singură, din pricina acestui caz ciudat, un 
interes divin, o privire dumnezeiască (FE. 
Nietzsche, Werke, p. 257). Această „metafizică 
de artist” are în centrul ei un Dumnezeu învestit 
cu acele trăsături pe care filosoful le rezervă 
zeilor „adevăraţi”, meniţi să le ia locul celor 
„falşi”: „un dumnezeu-artist, total lipsit de 
scrupule şi amoral, pentru care creația sau 
distrugerea , binele sau râul,sunt manifestări ale 
capriciului şi  Suveranității sale, care se 
descarcă, în crearea lumilor, de zbuciumul 
plenitudinii sale şi de prisosul ei, de durerea 
contrastelor acumulate în el însuşi”. (lbidem, 
Band I, p.36). Acest zeu evocat nu este altul 
decât Dionysos, zeul grec pe care în faza finală a 
lucrării „Ecce homo” Nietzsche îl va opune 
divinităţu creştine, căruia îi va închina stihuri: 
„Ditirambi către Dionysos”, şi cu al cărui nume 
filosoful însuşi îşi va semna scrisorile în anii de 
eclipsă mintală. Revolta lui contra miturilor 


până când a văzut o posibilă instaurare a unei 
mitologii noi, în care zeii nu se mai nasc pe 
înaltele olimpuri, ci pe postamentul propriei lui 
filosofu, împrumutând chiar aura biografiei lui 
spirituale. 

Aşa cum sugerează, fără modestie, în 

lucrarea sa „Ecce homo”, devorat de optica 
megalomană a ultimilor ani ai vieţii, ani cruzi de 
boală, filosoful dorea să se erijeze el însuşi în 
idol, în profet, care să vestească o nouă eră a 
culturii umanităţiu. Precum, mai târziu la noi, M. 
Beniuc ce se erija în toboşarul vremurilor noi. În 
„Amurgul idolilor”, scria despre sine: „Am dat 
umanităţii cea mai profundă carte pe care o are, 
al meu Zarathustra, şi se consideră, fără nici o 
ezitare, ultimul discipol al filosofului Dionysos 
şi dascălul eternei reintoarceri. ” (F. Nietzsche, 
Werke, Band VII, p.14) În timp ce îl demolează 
pe Socrate, acest despotic logician care destramă 
înţelepciunea instinctivă, uşe unică prin care 
filosofia greacă de până la Nietzsche privise 
lumea; paradisul fanteziei, pedepsit de biciul 
silogismelor, îngheaţă sub veghea nemiloasă a 
rațiunii. Dialectica optimistă,, a lui Socrate 
distruge muzica tragediei. 
Combătându-l pe Rousseau, Nietzsche consideră 
că, de la natură, omul posedă o fire demonică, 
predestinată pentru tragic, că el este implacabil 
sortit să interpreteze veşnic pe scena lumii rolul 
personajului tragic. Simbolul lui Prometeu, 
învingătorul zeilor, exprimă la filosof sensul etic 
al pesimismului, o justificare a eternei suferinţe, 
o imagine a zădărniciei condiţiei umane, față de 
orice speranţă sau dorinţă de ameliorare este fără 
rost şi care impune întotdeauna un tragic 
sacrificiu. 





—— 

Barbu DELAVRANCEA -— un mare 
scriitor român, profund patriot 


L-am ales pe scriitorul Barbu Ştefănescu 
Delavrancea pentru acest număr al revistei literare 
piteştene „Cuvântul argeşean”, deoarece cu foarte puţin 
timp în urmă, în luna aprilie a anului de grație 2021, 
printr-un tulburător joc de cifre al datelor biografice, la el 
există o dublă semnificaţie: este născut pe 2 aprilie 1858 
într-o casă din mahalaua bucureşteană a orzarilor, unde se 
stabilise tatăl său, supranumit „Ștefan-căruță goală”, şi se 
stinge din viață la 29 aprilie 1918, la Iaşi, la cinci zile 
după semnarea păcii de la Buftea. Putem deci ușor 
observa că în acest aprilie 2021 aniversăm 163 de ani de 
la naştere şi comemorăm 103 ani de la trecerea sa în 
veșnicie. 

Barbu Delavrancea este un scriitor muntean. 
Limba lui literară are particularităţi lexicale și fonetice 
munteneșşti. Lexicul, cu un uşor iz arhaic, de o bogăţie rar 
întâlnită în hteratura română, precum şi bogata lui 
tematică, atestă pe unul din marii artiști ai cuvântului 
românesc. 

Tatăl său era supranumit „Ştefan-căruță goală” nu 
pentru că era sărac, ci era starostele căruţașilor și de aceea 
mergea cu căruța goală (era mai mare peste orzari, şeful 
lor, cum s-ar zice). Copiii săi au învăţat carte. Nicu 
Ștefănescu, fratele mai mare, ajunge avocat. Barbu, la opt 
ani, ştia să scrie și să citească, să socotească şi să spună pe 
de rost faptele celor cinci domnitori vestiți: Alexandru cel 
Bun, Mircea cel Mare, Mihai Viteazul, Ștefan cel Mare și 
Constantin Brâncoveanu. 

În 1866, Barbu este examinat de învățătorul 
Spirache Danielescu din materie cls. | primară și înscris 
direct în clasa a II-a a Școlii sucursale nr. 4 din Culoarea 
Neagră, sub numele de Barbu Stephanesku, după numele 
de botez al tatălui. Între 1867-1869 urmează ultimele clase 
primare la Școala Domnească (vezi nuvela „Domnul 
Vucea”) având învăţători pe FEraclie Becarian şi lon 
Vucitescu. Între anii 1870-1876, timp de şase ani ca 


bursier al Statului, i-a petrecut în internatul Liceului „Sf. 
Sava”, iar clasa a VII-a a pregătit-o singur, distingându-se 
la desen, floretă, paralele, saltul mortal şi, încă de pe 
atunci, la discursuri și ca apărător al celor nedreptățiți 
(vezi nuvela „„Bursierul””). 

Îşi pregăteşte singur ultima clasă de liceu spre a se 
putea angaja la redacţia ziarului „România hberă”, scos de 
D.T. Laurian. Scapă astfel de umilințele şi lipsurile 
îndurate în internat. 

În martie 1882, licenţiat în Drept, se afla la Paris. 
Acolo este ajutat de familia Miller. De la Paris trimite 
scrisori în care se observă neadaptabilitatea fiului de țăran 
la metropola pariziană. El este un scriitor care nu a 
cunoscut mizeriile vieţii de scriitor (nu făcea „„boemă”). În 
iunie 1885, revine în ţară şi publică primul volum de 
nuvele „Sultănica”, continuând munca de gazetar. 

În februarie 1887 se căsătoreşte cu domnişoara 
profesoară Marya Lupaşcu, pianistă strălucită, 
matematiciană şi una dintre primele femei din ţara 
noastră, licenţiată în filozofie, cu care va avea 4 (patru) 
fiice: Cella, Margareta, Niculina şi Henrieta (Riri). 

Delavrancea a practicat strălucit avocatura. Pe 
atunci avocatura se pleda în civil și în penal (delicte și 
crime; delictele și crimele se judecau la Curtea cu Juraţi). 

În 1892, până în noiembrie 1893, predă la 
Facultate primul curs de folclor ţinut în Universitățile 
noastre, şi tot în 1893 Academia Română premiază 
volumul ,,Paraziţii”, după care apare volumul „Între vis 
şi viaţă”. Schiţele „Bunicul” și „„Bunica” sunt două 
bijuterii literare neegalate, „flori fără moarte”, cum le-a 
caracterizat marele Mihail Sadoveanu. 

În noiembrie-decembrie 1894 este ales deputat de 
Prahova şi rosteşte primul său discurs parlamentar, 
prezentându-se ca „ţărăn de la Dunăre” și cu puţine 
întreruperi, până în 1918, şi-a spus cuvântul, cu deosebire 
în problema provinciilor românești subjugate și ridicării 
țărănimii din mizeria materială şi întunericul neştiinței de 
carte. Titus Maiorescu îl declară „cel mai puternic orator 
din România!”. Calităuile oratorice îl determină să uite o 
vreme de literatură (a fost primar al Capitalei, deputat şi 
apoi ministru). 

Barbu Delavrancea avea şi o puternică paletă a 
unui mare colorist. Pictorul N. Grigorescu, apropiat 
prieten al său, îi spunea: „Irebuia să te faci pictor, ca 
mine!”. Avea talent, fiind și un temperament clocotitor. 
Prin talentul său oratoric formidabil, el era oratorul de 
mase. Într-un discurs s-a adresat boierilor: „Da, domnilor! 
Dumneavostră v-aţi hotărât să dați pământ ţăranilor, dar 
nu l-aţi dat din inimă! Eu sânt din popor! Sânt din el, sânt 
cu el, îl iubesc fatal!” Era uneori puţin teatral, dar avea un 
mare fond de sinceritate. 

După 10 ani de întrerupere a activităţii literare, el 
dă cele trei drame: „Apus de soare”, „,Viforul”, 
„Luceafărul”, o comedie sentimentală „lrinel”, o 
comedie a avarului „Hagi Tudose” și o dramă mai puţin 
cunoscută „A doua conştiinţă”. Prin trilogia istorică 
menţionată, (având ca personaje pe Ștefan cel Mare, Petru 
Rareş şi Ștefăniță Vodă), el învie gloria trecută a 
Moldovei. Cum a găsit acest muntean (care-şi zicea De-la- 
Vrancea) ca eroi pe nişte domnitori moldoveni, nu se știe! 
Critica literară a recunoscut unanim că „Apus de Soare”, 
deși are o acţiune redusă, este de un dramatism foarte 
puternic (îmi răsună și acum în timpane vocea 

inconfundabilă a actorului George Calboreanu în rolul lui 
Ștefan Cel Mare!). 

La 24 ianuarie 1915 Delavrancea rostește la 
Ateneul Român discursul cunoscut sub titlul „Patrie şi 
Patriotism”. Un an mai târziu, în 1916, esteales 
vicepreşedinte al Academiei Române. În 2 septembrie 
1916 rosteşte la Academia Română „Războiul şi datoria 
noastră”. La 16 septembrie 1916 semnează renunţarea la 
diurna de academician și la orice drepturi de autor, în 
folosul văduvelor şi al orfanilor de război (de aceea , 
printre atâtea altele, am intitulat acest material „Barbu 
Delavrancea — un mare scriitor român și profund patriot”). 

În 25 noiembrie 1916 se refugiază la Iași. 
Delavrancea declarase anterior: „Eu ies din guvern. Pacea 
separată cu Germania eu n-o iscălesc!” Se îmbolnăvește 
grav. Germanii îl trec pe lista neagră. Se încheie pacea 
separată cu Germania la Buftea. Din partea României 
semna C. Argetoianu. Durerea îl doboară pe marele 
patriot, astfel că la cinci zile după semnarea păcii 
umilitoare, Delavrancea se stinge din viaţă la Iaşi. 

Fiica sa cea mare, Cella (care ulterior a atins vârsta 
centenară), împreună cu soţul său, dr. Raul Dona, în 
jurnalul lor, au scris atunci că moartea lui Barbu 
Delavrancea, la 60 de ani, a provocat-o durerea de a-și 
vedea patria, pe care o visase întregită, supusă unei păci 
umilitoare și nedrepte. 

La | mai 1918 (două zile după deces), are loc 
înmormântarea lui Barbu Delavrancea în Cimitirul 
„„Eternitatea” din Iași, pe Aleea Eroilor . 

La | aprihe 1958 a fost sărbătorit centenarul 
naşterii sale în toată ţara. Muzeul literaturii române, 
înfiinţat de Perpessicius, s-a deschis cu Expoziţia 
documentară „„Delavrancea”, realizată de biografa şi 
editoarea operei lui Barbu Delavrancea, profesoara Emilia 
Șt. Milicescu, care afirmă într-un studiu critic: „Scrierile 
sale ne îmbogăţesc mintea, iar limba pe care a folosit- 
o <<cu duium de frumuseți>>, cum o lăuda el însuşi, ne 
sporeşte mândria că suntem români.” 

Am scris aceste rânduri cu sufletul şi cu speranța 
că opera sa va continua să fie lecturată, (chiar și în această 
perioadă grea a pandemiei cu virusul ucigaş Covid 19 care 
a cuprins mapamondul), ca un SUBLIM OMAGIU adus 
marelui scriitor român şi profund patriot. 

Quo vadis 

ȘI viaţa ta aceasta 

în trup 

te plângi 

aşa cum lăcrimează deşertul 

sub picioarele sfinților 

noroc că vine un timp 

când toate durerile se rup. 

ȘI totuşi unde mergi 

Quo vadis homo 

strigă cineva după tine 

ca un ecou al locului 

din care-a1 căzut crezând că ţi se cuvine. 
Quo vadis 

nu ştii ce să răspunzi 

de fapt unde mergi 

de unde vu 

ŞI cum mergi 

orbecăind 

prin labirintele lumii pustii 

nu ştii ce să răspunzi 

cum n-a ştiut 

smochinul neroditor 

din întrebare-n întrebare te cufunzi 
te cuprinde ruşinea 

ŞI frica 

ŞI stai cu uimire ca mireasa pregătită de mire. 
Mai bine dac-ai putea să te-ascunzi 
dar unde 

cum poți să fu 

când nu ştii 

iată marea-ntrebare 

ŞI a doua 

asemenea acesteia 

de ce, de unde 

ŞI de cum 

se moare. 

Poeta cu joben din ţara scaunului cu 
trei picioare 


Poeta cu joben perseverează în talentul său 
marcat de esențializarea gândirii poetice într-o 
uimitoare prospețime lirică. Fiecare dintre 
volumele sale de poezie manifestă o unitate de 
simțire poetică cristalizând amintiri, senzaţii, ce 
rezonează cu stările interioare şi dispoziţia să de 
o subtilă delicateţe. În cartea „Poeme din ţara 
scaunului cu trei picioare'”, carte scoasă în 
condiții grafice excelente, avem de-a face cu 
versuri transparente și expresive ce probează 
profund ataşamentul față de elementele 
existenţei familiale şi naţionale. Poeta logodește 
cuvinte, în filigranul modernităţii, în momente 
de reculegere evocă un univers suav, o lume 
inefabilă, ce cumulează stări de interioritate că 
nostalgia copilăriei, într-o atmosferă rustică, 
părinții, bunicii, angoasa, trecerea timpului etc 
Încercând o interpretare empatică a poeziilor la 
care ne referim (Poeme din ţara scaunului cu 
trei picioare) putem afirma că starea sufletească 
pe care o emană aceste creații este o linişte 
calmă, o stare elevată de reculegere şi de 


regăsire a echilibrului sufletesc. Poezule au un 
ritm interior, bine ales de poetă, acesta fiind 
potrivit pentru a exprima „mişcările lirice ale 
sufletului,  ondulaţule  reveriei” (Vladimir 
Streinu), eul liric al poetei.,, Stăteam adesea 
lângă bunica mea/ şi-i priveam salba care-i 
înconjura gâtul/ cu câţiva bănuţi de aur./ Ea 
mânuia suveica, printre iţe,/ ca pe o pasăre 
zburând/ peste tăișul lunii,/ lăsând în urma e1/ o 
fiinţă nevăzută,/ o fuinţă vălurind ușor cerul 
odăiw/ cu răsuflări tinere de borangic./Lumina 
puţină a amiezii/cădea pe salcia privirilor ei 
(Războiul) sau:,,Lacrima mea călătorea/ printre 
coline/unde copilăria mea/ îşi făcuse un sat.... 
(„Lacrima''). Astfel Cristina Onofre pășeşte, 
elegant și inspirat, pe drumul dintre poezia 
tradițională și cea modernă. 

Profesor Constantin Voiculescu-revista 
„Argeş 


Poemele publicate în revistă fac parte din volumul 
„Poeme din ţara scaunului cu trei picioare” 
(continuare din numărul trecut al revistei) 


Un cer visat de mine 


Am întâlnit odată 

bătrânul vânt de Miază-noapte. 
Mi-a tăiat calea. 

Putea fi o umbră sau o pasăre a el. 
I-am zâmbit 

Trezindu-mă rotită 

până la al nu ştiu câtelea cer, 

un cer visat de mine, 

ştiut numai de el. 


Lacrima 


Lacrima mea călătorea 
printre coline 

unde copilăria mea 

îşi făcuse un sat, 

ea, lacrima mea, aduna în drumul ei 
frunze, insecte, flori, 
oamenii, gândurile 

ŞI vorbele lor... 

Uneori, lacrima mea 

se retrăgea 

din tot ce adunase 

în ochiul meu stătător... 


Opincile 


Bătând pământul 

opincile, 

în forma lor de pirogă, 

săltau hore şi sârbe 

până la apele de dincolo de cerului 
revărsate în duminicile de vară 

ale satului nostru. 


O plutire a fructelor 


Un foc parfumat plutea 
dinspre fructele toate, 
rotind 

mesele oamenilor. 
Lămâiţa şi vorbele lor 
înconjurau întreagacasă, 
satul întreg. 

Era după-amuază... 


Ulcele verzi 


Muguri, 

transparenţi şi solari, 

ulcele plăpânde ale copacului, 
opreau întotdeuna ceva 

din subţirea cădere a ploii, 
acolo, 

în satul acela... 


Lemnul de aramă 


Lemnul 

din arama serii 
clădea podul, 
casele, 
biserica, 
păsările... 


Cu asfinţitul în cofă 


Purta în cofa de pe cap 

un asfinţit târziu al locului 

al acelui sfârşit de iarnă. 

Fota ei întinsă 

pe trupul ei firav 

era chiar asfinţitul acela cazând. 
Mersul liniştit al bunicii mele 
se ridica la ceruri 

lăsând în urmă 

dealurile, lacul, 
luminişurile tinereţii el... 


Începutul salciei 


La început, 

salcia era o crenguţă a copilăriei 
ale cărei rădăcini 

ajungeau pânăîn apa fântânii 
din care mai târziu beam 
floarea transparentă 

a frunzelor ei. 


Pleoape albe, pleoape verzi 


În fiecare vară 

întorceam de pe o parte pe alta dovlecii, 
ca soarele să cadă 

peste ochii lor, 

pentru a le deschide ascunsele pleoape 
pe alocuri albe, 

pe alocuri verzi... 


Uşile cerului 


Uneori, 

uşile cerului păreau a fi din lemn de brad, 
ŞI ploaia părea a fi verde, 

abia lăsând soarele 

să iasă pe pajişte, 

acolo unde un cioban aşteapta, 
cu sarica lui pusă pe umeri, 

cu oile lui furate zăpezi, 

cu măgarul şi câinii, 

cu bâta lui cea încrustată... 
Mirosea a cetină 

ŞI a stâncă mirosea 

pe pajiştile unde ciobanul acela 
îşi păştea oile. 

Oile lui furate zăpezu. 


Chipul acelei vetre 


Vatra ştia toate grijile acelei case, 
toate erijilecasei 
pline de bucuriile plitei. 

DE LĂ PARIS LA LONDRA 
PRIN EUROITUNEL 


(Continuare) 








La plecarea trenului, care făcea un 
zgomot monoton de parcă eram în avion, când a 
început să coboare în tunel, călătorii nu sunt 
avertizaţi, iar noi am simţit o stare de rău, o 
presiune, o stare de disconfort așa cum am 
simţit-o când am urcat pe Mont Blanc. Acolo, în 
vârful masivului muntos care aparține celor trei 
țări - Franţa, Italia şi Elveţia, există un restaurant 
dichisit,  înconțurat de numeroase grilaje 
metalice şi plăci metalice, cu hărțile munţilor 
din jur. Barmanul, când m-a văzut palid, ameţit 
ŞI clătinându-mă pe picioare din cauza rarefierii 
aerului, m-a ajutat să mă așez pe un scaun şi mi- 
a adus o ciocolată, o cafea şi o apă minerală, pe 
care le-am plătit pe loc. El știa de asemenea 
sindromul care-i întâmpină pe turiștii neobişnuiţi 
cu înălțimea munţilor şi cum poate fi 
contracarat. Soţia mea se simţea foarte rău, mai 
ales că se enervase foarte tare din cauza 
verificărilor făcute în vamă. La ora actuală însă, 
la intrarea în tunel, în Roată şi în aeroporturi, 
verificările sunt tot mai stricte. 

Nu eram obişnuit cu acest huruit al Eurostarului 
pe care-l simţeam în creier şi, în timp ce pe soția 


mea am lăsat-o să doarmă, m-am dus la bar, am 
luat două beri şi trei cutii de suc: una de Coca- 
cola, una de Pepsi şi una de Sprite şi 5 pahare 
din plastic, gândindu-mă că în timpul călătoriei 
le voi putea trata și pe domnişoarele negrese, 
guadelupeze. Una dintre ele stătea în faţa mea, 
iar celelalte două pe lateral. Încercam să leg o 
conversație, dar nu știam în ce limbă aș putea 
conversa. Le-am turnat lor sucuri în pahare şi 
mi-am turnat şi eu o bere zdravănă, ca să-mi 
treacă răul de adâncime. 

Am observat că vorbeau fluent şi franceza şi 
engleza, dar parcă limba franceză o vorbeau mai 
bine având în vedere că Guadelupa este 
provincie franceză de peste mări. La orice 
afirmație a tinerei din faţa mea, celelalte 
aprobau în cor. 

De câte ori pronunţa cuvintele mă uitam la 
dinții de un alb imaculat, la limba şi buzele de 
un roz intens, şi mă făcea să mă gândesc la anii 
copilăriei mele, când citeam "Colhba unchiului 
Tom”, care era o descriere a vieții unor familii 
de negri. Era încălțată cu nişte tenişi albi, cu 
şosete negre și purta blugi destul de rupți la 
genunchiul stâng și cu o ruptură pe coapsa 
dreaptă. Încinsă la mijloc cu un flanel negru ale 
cărui mâneci le înnodase în față, rar îndrăznea să 
mă privească în ochi când o întrebam ceva. 
Eram fascinat de ochii negri, cu o sclerotică 
albicioasă-albăstrie ca un cer senin de dimineaţă, 
străbătută de firișoare fine, sângerii, pe care eu 
încercam să-i fixez şi să-1 țintuiesc cu privirea 
mea, de care ea se ferea mereu uitându-se în 
neantul de la geamul trenului care alerga în 
viteză ameţitoare. Ţinea pe genunchi o geantă 
neagră, sport, cu multiple capse şi catarame, ale 
cărei curele le înfăşurase pe mână. Îi studiam 
unghiile și probabil că aşa era la modă, că la 
fiecare mână avea policele şi mediusul unghiei 
vopsite cu roşu, iar celelalte trei degete vopsite 
în albastru intens, cu marcasitel. În fiecare 
ureche purta câte doi cercei în formă de inele din 
argint, bătut cu pietre semiprețioase. Avea părul 
strâns şi foarte creţ, împletit în zeci de codițe 
care-l atârnau pe spate. 


1Marcasită — sulfură naturală de fier având culoare de la 
galbenă-verzuie până la negru și cu luciu metalic, piatră 
semipreţioasă. 

Câteodată avea o privire pierdută, încercând să- 
mi explice ceva. N-am înţeles dacă aveam în 
față trei surori prin rudenie sau dacă ele erau 
surori aparținând unui ordin religios. După cum 
numai cea din fața mea participa intens la 
discuţie, am tras concluzia că celelalte două nu 
prea le aveau cu şcoala ori poate că, fiindu-le 
superioară în grad, era purtător de cuvânt. 
Rigurozitatea acestui ordin religios poate nu le 
dădea voie să discute prea mult cu un străin, să 
consume băuturi cu el, dar aveau mână liberă să 
vorbească despre minunile pe care le făceau 
membrii Ordinului în privinţa vindecărilor 
miraculoase. Văzându-mă că stau în dubii, 
frumoasa negresă din faţa mea, pe care o 
asemănam cu Madona cea Neagră, a luat geanta 
de pe genunchi şi a aşezat-o alături, s-a ridicat 
deodată în picioare, etalându-și prin bluza de 
mătase albă cu picăţele negre doi sâni crescuţi 
aproape pe lateral, obraznici, închiși într-un mic 
sutien, care cu greu putea face față revoltei și 
constrângeri lor. 

S-a dus la una dintre valize, a scos o carte în 
limba franceză cu profil religios, s-a așezat în 
fața mea şi a deschis-o. Numai atunci am înţeles 
din unul dintre desenele arătate în carte, că un 
bolnav se vindeca numaidecât dacă cineva din 
acel ordin religios îi punea o mână pe cap, îl 
mângâia și-i citea din cartea de rugăciuni. Nici 
vorbă să încerc să le contrazic, ca să nu le supăr 
pe ele şi pe Domnul. Nici astăzi nu am realizat 
din ce religie făceau parte şi poate, vreodată, 
prin peregrinările mele, când voi ajunge în 
Guadelupa mă voi documenta, dar probabil era 
un ordin destul de bogat dacă-şi permitea să 
trimită trei membri tocmai de peste mări, din 
Guadelupa, în Franţa și apoi la Congres în 
Anglia. 

Puternic îndoctrinate în privinţa concepţiilor 
mistice care propăvăduiau vindecarea prin 
miracole, rugăciuni şi incantaţii, fără medici şi 
fără medicamente, întunericul pronunţat al 
ignoranței nu lăsa să treacă nici cea mai mică 
rază luminoasă a ştiinţei. 


Zgomotul vibrant de frânare ne făcu să 
întrerupem conversaţia și să ne pregătim 


bagajele de coborâre. Nici nu mi-am dat seama 
cum a trecut timpul aşa de repede ...(va urma) 

Radio Erevan 


Când privesc în amintiri, multe locuri vizitate 
Îmi trezesc vii reverii, din locuri demult uitate. 
Peregrinări numeroase, nu au fost toate în van, 
În Armenia, departe, la Radio Erevan. 


Situat foarte central, mii de bancuri se spuneau, 
Arsen Arumanyan le strângea, le edita. 

În metal sculptați copacii cu mii de becuri 
ornaţi, ca ziua ei luminau, 

Obiectiv pentru turiști, foarte mult îi încântau. 


Politicoşi şi amabili, numai zâmbet, primitori, 
Multe întrebări sunt puse de distinși ascultători. 
Un ascultător din Beijing, într-o zi a întrebat: 
Adam şi Eva chinezi, oare este adevărat? 


N-are cum să fie asta, pe șarpe ei îl mâncau, 
Și, ignorând complet mărul, în Paradis 
rămâneau. 

Ce s-a întâmplat cu Roma atunci când Nero 1-a 
dat foc? 

Firmele de asigurări dădeau faliment pe loc. 


Mai sunt unii ce întreabă: Sunt căsători 
periecte? 

Sunt, dar nu trebuie să te prindă, s-ar putea ivi 
defecte. 

Despre Rusia întrebarea cu cine se-nvecinează, 
Numai cu cine vrea ea, politica nu contează. 


Noaptea visez limbi străine, ce să mă mai fac eu 
oare? 

Culcă-te pentru aceasta c-o jună traducătoare. 
Multe fete se mărită cu bărbaţi ce-n bani înoată, 
Să-1 salveze de la înec, să nu moară dintr-o dată. 


Un tânăr ascultător se-ntreba contrariat: 

Care este diferența dintre femeie şi bărbat? 
Femeia mereu mai poate, dar nu şi mereu ar 
vrea, 

La bărbat e totul invers, cred c-ai înţeles cumva. 


Ce înseamnă secretara când rămâne-nsărcinată? 
Simplu: accident de muncă, se întâmplă 
câteodată. 

Întrebări despre animale: dacă leul e fricos? 

De lire şi de dolari, de franci, euro, nu-i vânjos. 


Cuvântul argeşean 


Tot la Radio Erevan un bărbat a întrebat 
De trei lucruri importante, tipice pentr-un 
bărbat : 

O şampanie înainte şi-o ţigară bună după, 
E filozofia vieții, dar nu mulţi o mai apucă. 


În urma bărbatului femeia în Orient păşeșşte, 
Dacă e în Europa, înseamnă că-l urmărește. 

Ca să poarte o fustă scurtă, multe femei cred că-i 
bine, 

Informaţii maxime şi cu cheltuieli minime. 


Când soția îşi face soţul să fie milionar, 

E] decade financiar dintr-un fost miliardar. 
Nu-i așa că spionajul trebuie desființat? 

Dar ce facem cu şomerii? un român a întrebat. 


Se poate planifica dragostea”, zise o 
ascultătoare. 

Da, dar ar fi mare păcat, e răspunsul la-ntrebare. 
La TV emisiuni sunt proaste şi depășite, 

Dar contează audiența, de prostime urmărită. 


La radio unii se-ntreabă: ce este statistica? 
E exact ca fusta mini, poate multe arăta, 
Ascunde esenţialul, care este important, 
Învăluie adevărul, care este mai tentant. 


Radio Erevan a fost postul cel mai întrebat, 
Pentru ce unii bărbati se dau noaptea jos din pat? 
2% merg la toaletă, 3% merg la masă, 

Iar restul de la întreg se-mbracă şi merg acasă. 


S-a-ntâmplat că într-o zi, radio slab se-auzea, 
Bieţii de ei transmiteau tocmai din Siberia. 
Cum poţi zăpăci o blondă? O-ntrebare incitantă, 
Să numere treptele de la o scară rulantă. 


Un ascultător din Omsk o dilemă el avea: 
Lenin era om politic sau savant se definea? 
Bineînţeles om politic, căci, savant dacă era, 
Multe dintre teoriu pe animale experimenta. 


Legate de dragoste sau de viața conjugală, 
Subiecte politice, ce-s din viața actuală. 
Întrebări cotidiene, difuzate mult prin unde, 
Pentru-ascultătorui culți, Radio Erevan răspunde. 

AN i 


consacraţii 


Nicolae Branişte 





Ochii umezi 


Umezi ochi gata să plângă 
Spuneţi voi unde-or s-ajungă 
Lacrimi dintr-o fiinţă tristă 
Când n-au loc într-o batistă. 


Frică li-e de ochii celor goi 
Ascunşi în suflete de strigoi 
În suferință de cioburi sparte 
Căzute pe preşuri înflorate. 


Între da şi nu îşi mişcă ochii 
Lacrima durerii să plângă 
Stropii între în pliuri de rochii 
Balsam pe răni din junglă. 


Umezi ochii poate vor să râdă 
De fericire, agăţaţi de aripi de vis 
În joaca lor pură în iarba crudă 
În zări înverzite dintr-un paradis. 


Mângâiere caută lacrimi triste 
În colt de ochi sprijinite-n geană 
Pe ştergar de suflet optimiste 
Că fericire vor găsi pe-o icoană. 


Viaţa oferă ochilor umezi chei 
La porţi de cer cu intrări sfinte 
Lacrimi de fericire mirosind a tei 
Pe-alei, în buchete de cuvinte. 


Membru al 
L.S.R.-Argeş 


Căutător de mărgele 

Nu pot călca pe urmele lui 

În talpă nu-mi intre vreun cui 
Să nu-mi apară vreun cucul 

Nu port haina de star a nimănui. 


Nu pot mânca fluturi fără gust 
Universul meu poate-i prea îngust 
Din struguri beau numai must 
Tării fără număr nu pot să degust. 


La mine nu urcă domni în frac 
Nici domnişoare să le dezbrac 
N-am alură, doar chip de dac 
Vremuri, mă fac să fiu posac. 


După rime calc pe urmele mele 
Calc pe umbre cu ochii la stele 
Gândul mă duce în lumi paralele 


În colţul meu, căutător de mărgele. 


Când lampa-i mică urc până în vis 
Nu ştiu de-i cerul ori un abis 
Dorul orbecăie nesătul de scris 

În călimară, cu stropi de paradis. 


Răsăritul din Răsărit 

Mă rog ca iarba să crească 
Ca frunza să-nverzească 
Pomul vieții să rodească 
Pământul întreg să horească. 


Aş vrea ca ochii să vadă 
Miezul inimii să creadă 
Mintea să-nţeleagă 
Timpul să stea la sfadă. 


La porţi de brad cu cetini 
S-aud cântece şi datini 
Linguri de lemn şi străchini 
Să-ncânte şi văz de străini. 


Clopote pe turle de biserici 
Să-nalţe mătănii de clerici 
Pe aripi de îngeri idilici 

La raiul unde-ajung unici. 


Foaie verde de iubit 
Din zori până-n asfinţit 
Spune tot ce-ar fi dorit 
Răsăritul din Răsărit. 


Cuvântul argeşean 

Viclenia lumii 

Vulpile viclene din minte lucrează 
Lacrimi nu lasă să cadă pe pământ 
Nici Duhul să vină la Bobotează 
În chip de porumbel alb şi sfânt. 


În galaxie, facerea lumii-i o viclenie 
Fiinţe singuratice pe-orbite rătăcind 
Vieţi învârtite-ntr-o unică călătorie 
Dureri supuse, suferinţe răstignind. 


Numai locul veciei n-a fost negociat 
De Cer stabilit să fie pe pământ 

În spaţiu pierdut să fie răscumpărat 
Sub lespezi regăsit în ultim cuvânt. 


Simfonii compune dirijorul lumii 

Pe portativ înghesuind nota potrivită 
Nesătule strune de bucurii și nebunii 
Mișcând o Terra veşnic nedreptățită. 


Omenirea e înşelată cu o acadea 

Cu dulcele ei să vindece amarul 
Oglinda neantului dublând cantitatea 
Ca Prometeu să scapere amnarul. 


Timpuri fără căință 

La seceriş de vieți asist de-o vreme 
Spice drepte culcate-s la pământ 
Holde de aur ajunse de blesteme 
N-au mai rezistat la pale de vânt. 


Natura n-are leac la vise rănite 

Din lan cerne ce-au pus semănătorii 
În urmă lasă holde arămii cătrănite 
Resturi care hrănesc visătoril. 


Timpul nu face faţă la provocări 
Steril, picură-n clepsidră duhuri rele 
Destine schimbă fără remușcări 
Lăsând locuri goale sub umbrele. 


De rădăcini se țin gânduri fără vină 
Înfipte-n pământul de care ni-i teamă 
Suflete mângâind cu raze de lumină 
În vremuri cu ADN mesager, mamă. 


Neputincios asist la haos și prăpăd 
La seceriş de vieți şi de bunăcredinţă 
Cum suflete se lasă prinse-n năvod 
Cu toate, pământul piere fără căinţă. 






zisă 
= 


COnSacraţii 


Constantin “Teodor 


Craifaleanu 





Catrene pandemice 
şi nepandemice 


Dintr-o crasă neglijență 
Sau o mare mârşăvie, 
Terra azi e-n insolvenţă... 
Pentru cât timp? Cine ştie??? 
AX 
Atunci când politichia 
Gestionează pandemia, 
Competența e privită 
Cu o spaimă infinită. 
X* 
În Piaţa Victoriei 
Unii cică guvernează, 
Dar, îşi cam bat joc de noi, 
Alţii cică protestează, 


Dar, fac numai tărăbol. 
* 


Consecvenţă! 
Ieri ieșeau oameni în stradă 
Pentru Raed Arafat... 
Astăzi ies din nou grămadă, 
Dar, l-ar vrea plecat! 

= 
Piteşteană 
Pe-un lăcaş sordid (în care 
Scapă omul de nevoi), 
S-ar fi cheltuit, se pare, 
Un purcoi de euroi! 

%* 
Dup-atâta nor şi ceață 
Văd un strop de cer senin, 
Gros cam cât un fir de aţă, 
Dar scrie pe el ,„„Vaccin”. 

X* 


Dacă-ntr-adevăr vaccinu-i 
Singura soluţie, 
De ce-n România Nici nu-l 
Vorba de producție? 

* 


SarsCov2 şi-a fracturat 
Vineri un picior 
ŞI atunci l-au transferat 
Noaptea-n „Foișor”. 
> 
Circulă de 1eri un zvon: 
Protezele-n viitor 
Se pun doar prin telefon 
La spitalul „Foişor”! 
%* 
Când Mass-Media-ţi vorbeşte 
Doar despre Covid 
Capul tău ţi-l pregăteşte 
Să-l „umple” cu vid! 
X* 
Când accepţi să-ți picure 
Frică-n scăfârhe, 
Zilnic vreo trei ciuture, 
Bine n-o să-ți fie! 
%* 
Virusul nu ne dă pace — 
Dar şi noi îl zegândărim, 
Stând grămadă, cum îi place, 
Dovadă că nu gândim. 
%* 
Când accepţi să-ți picure 
Frică-n scăfârhe, 
Zilnic vreo trei ciuture, 
Bine n-o să-ţi fie! 
%* 
În țara puilor de lei 
Se-ntâmplă astăzi nefirescu ': 
Chiar şi de la Antena 3 
Se-aude ,„Jos cu Voiculescu!” 
%* 
Poliţiştii mioritici 
Nu pot să primească critici 
Când îţi pun pe gât genunchiul, 


Căci s-au luat după Sam (Unchiul). 


% 


Adevăr indestructibil: 
Prostul dacă-i prost-sadea, 
Să-nţeleagă că-i aşa 
Este imposibil 

%* 
Ar avea, oare, vreun rost 
Să te-ntrebi dacă e drept 
Să te scoli ziua deştept 


Când ai dormit noaptea prost? 

AX 
Unii se cred mari poeţi, 
Ne dau chiar şi lecţii — 
Despre cai verzi pe pereți 
Care au erecţii... 

AX 
Gelozia e o plagă 
Cu miros fetid, 
Când un „drag” şi cu o „dragă” 
Se-ndrăgesc stupid. 

AX 
Invidia, gelozia — 
Două boli care n-au leac — 
Ambele frizând prostia 
La vrac. 

AX 
Un pupincurist-sadea 
Pupă de plăcere, 
Unul mai aşa-şi-aşa 
Doar când 1 se cere. 
X* 

Frizerul meu e tare trist 
De când i-a spus un tinerel, 
Făcând ușor mişto de el, 
Că nu-l frizer, ci hair stylist. 


Ea consacraţii 


Simona 


Vasilescu 
Membru al L.S.R.-Argeş 





O altă primăvară 


Nu ştiu să cercetez 


Când vreau să trec prin crengi, 
Eu doar miros a muguri, 


Cuvântul argeşean 

Ştiu venele să mângâi 
Prin seva înălţării 

Ca sângele ce curge 

Şi se răsfiră-n ceruri 
Spre Sinele Măiastru 
Ca suflu de lumină, 
Pulsând spre înfrunzire 
Şi ziua, chiar și noaptea 
Prin vegetalul aer, 
Întinderi de-mpăcare! 
Păduri de ghiocei 
Câmpia-mi pune-n braţe. 
O altă primăvară 
Aşteaptă jucăușă 

Să înroşească fragii 

Cu buzele râzând. 
Uitându-ne prin vremuri 
Cu mare bucurie, 

Atât îmi sunt de dragi 
Toţi anii pe pământ, 
Încât trimit prin gânduri 
Un univers de flori, 

O primăvară deasă 
Iubinduse-n culori! 


lubindu-se pe ei 


M-am ascuns după brazu înzăpeziţi şi 
am ştiut că sunt eu! 

Respiram odată cu adevărul! 

Căram densitatea zilei albe! 

Scuturam praful schpitor de pe nasul 
unei galaxii îndepărtate! 

Eram ca cei mulţi care susțin degetele de 
la picioarele munţilor! 

Când se-apleacă brazii, ascult bancurile 
copiilor planetei! 

Ș1 dacă bate vântul, 

înţeleg că şi e1 au concursuri de urcare 
spre fire energetice! 

Pe voi vă percep ca pe nişte flori atât de 
frumos colorate, încât aş rămâne 
aşa...culcată de-a buşilea peste toate 
timpurile! 

Ce dragă-mi e planeta, ca şi vouă! 

Dar, s-o creăm întreagă, 

Din dragoste şi rouă, 


Din albă fulgerare, 
Lumină fecundată, 
De-aici să-ntindem preţul 
Iubirii care saltă! 

Din graba unei zile 
Pierdute să trăiască , 
Din tot ce surpă dorul 
Ca oamenii să crească 


Uniţi în armonic, 
Descoperindu-şi vălul, 
Iubindu-se pe ei, 
Recunoscând misterul! 


Când printre brazi lumina 
Se vede-atât de clară, 
Nimic nu ne opreşte 

Să dăruim o ţară 


Copulor ce suntem, 
Cu-ncredere în SINE! 
Ș1 brazii sunători 
Anunţă cât de bine 


Ne este să renaştem 
Puterea peste munţi ! 
Suntem speranţa trează 
Și credem în cei mulți! 





consacraţii 


Alexandru Oprea 





Basarabii de legendă 


Colț de rai, floare de stâncă la poale de Făgăraș, 
Cuib de vulturi, de daci hberi, se înalță un oraş 
Cu-al lui nume de coroană, aur, floare de cireș, 
Cu-o istorie de veacuri despre Curtea de Argeş. 

S-a născut din lutul dacic binecuvântat de ceruri, 
Cu-ai lui vulturi la hotare, neîngenunchiaţi de 
vremuri. 

De la Decebal plămadă, de la Dacia străbună, 
Argeşu-i izvor şi curge din a neamului fântână. 


Basarabii, nume sfinte, strălucind pe piedestal, 
Au dat lumii spre mărire primul stat medieval. 
Au sfinţit aici pământul, au întemeiat o ţară 
Aşezată-n loc de cinste, chiar și-o mândră 
capitală. 


Voievozi, nume ilustre, au clădit spre nemurire 
Edificii, drept tezaur, spre-a istoriei zidire, 
Seneslau clădeşte-o curte — reşedinţă cu arginţi, 
Ce-o atestă-n scripta vremii cavalerii 1oaniţi. 


Domn întâiul Basarab clădeşte Curtea 
Domnească, 

Biserica de-nchinare în credinţă să găsească 
Binecuvântare-n case, spre-a neamului 
nemurire, 

Seminţiei basarabe — creştinească mântuire! 


Lângă Curte, sora mică cu nume de Sân 
Nicoară, 

Biserica, azi ruină, ridicată, ştim, de-o Doamnă 
Ca şi sora de la Curte, cu motive bizantine, 

S-a născut din visul Clarei şi culisele divine. 


Ctitorie fără seamăn peste timp avea să crească 
Edificiu ce nu-i altul, demn de Ţara Românescă, 
În credință şi mândrie unicat de la Neagoe, 
Mânăstirea de legendă - întrecea Arca lui Noe. 


Turle mândre și semeţe se-nşurubă spre zenit, 
Ctitorie legendară peste timp în infinit, 

Prin Manole mare meșter, mânat de jertfa de 
sine, 

Trupul Anei naşte mitul prin profetica zidire. 


Multe-ar fi de scris în slovă, fără teama de-a da 
SICȘ 

Despre cei ce-au clădit ţara şi-şi dorm somnul la 
Argeș, 

Regii ce-au adus lumină au necropolă regească, 
Domnii primei capitale dorm la Curtea lor 
Domnească. 


Basarabi, Radu, Vlaicu au pus pieptul la hotare, 

Mircea cel Bătrân zdrobeşte armatele otomane. 
În defileu la Posada pe maghiari i-a- 
ngenuncheat, 

Carol Robert se salvează purtând straie de 
soldat. 


Pomul copt şi-arată fructul şi-şi înclină a sa 
creangă 

Peste poarta de la Curte amintind de-al nostru 
Goangă. 

Din cultură vin semnale, sună clopote-n auz, 
Că se nasc astăzi talente, urmași demni ai lui 
Urmuz. 


De la Curte la Manole străbătând Strada cu Tei, 
Basarabi îţi ies în cale, fii de daci și pui de lei, 
Mândri de-a lor urbe sfântă la poale de Făgăraş, 
Curge viaţa ca şi râul — e legendă-acest oraş. 


De doreşti să vezi Ardealul, mergi pe legendarul 
drum 

Cu Cetatea şi Barajul, unde muntele-i stăpân. 
Zăboveşte şi la Argeş, treci poarta Curţii 
Domnești, 

Vei afla c-aici e Râm'-ul viței tale românești! 


Floarea — simbolul iubirii 


Când Domnu-a făcut Pământul prin creația 
divină, 

I-a dat apă şi lumină şi menirea de grădină, 

L-a pavat cu flori şi viaţă, pentru om - un 
legământ 

De iubire şi cinstire, e chiar darul cel mai sfânt. 


Floarea-i Raiul de iubire ce deschide suflete, 
Cu candoare și culoare, menită să farmece, 
Este darul de la Ceruri, e divină, are-un rol 
Fără ea tot Mapamondul ar fi fost un astru gol. 


Din parfum revarsă viaţa şi iubire din petale, 
O trăire ce trezeşte sentimente ancestrale. 
Floarea-1 simbol de iubire, dar ceresc din 
VeşnIcIe, 

Simbol tandru de-alinare, de trăire-n armonie. 


Laleaua este divină, e trăirea visului, 
Floare-aleasă, nestemată din Raiul Edenului. 
Bujorul cu-a lui candoare, gândul de sinceritate, 
Floarea-soarelui e soare, simbol de loialitate. 


Violeta-i floare mândră-n straiul ei cel violet, 

E Ofela lui Shakespeare din celebrul său 
Hamlet, 

Ghiocelul e speranţă, simbol de renaştere, 
Muşeţelul este astru, lună plină-n creştere. 


Crinul este puritatea din a” Raiului meniri, 
Amintind de un arhanghel din scena Bunei 
Vestiri. 

lasomia, cu parfumul de ingenuă crăiasă, 
Lăcrămioara e pastelul în nuanţa-i 
majestuoasă. 


Anemona e Adonis din mitologia greacă, 
Frumuseţe fără seamăn, nu e floare să o-ntreacă. 
Garofiţa-i grațţioasă, un răsfăţ, mândria curții, 
Lacrima Fecioarei Sfinte vărsată pe Drumul 
Crucii. 


Trandafirul râde-n soare, e putere, e iubire. 
Frezia e gingăşia din a vieţii regăsire. 
Magnolia, floare rară, feminină,-n ea să crezi, 
E copacul de-nchinare a-mpăraţilor chinezi. 


Nareisa-i neîntrecută, cu parfumul ei regesc, 
E reflexia din apă din faimosul mit grecesc, 
Crizantema e îndemnul spre ce cale să apuci 
De la Confucius citire, cu-ale lui patru virtuţi. 


Irisul e ochiul magic, chiar zeiță-a florilor, 
Curcubeu pe bolta lumii, mesagera zeilor. 
Ascultaţi cântecul florii, e iubire, legământ, 
Este darul de la Ceruri — este Raiul pe pământ. 





consacraţii 


Constantin Samoilă 


DIN AMINTIRILE ra 


COPILĂRIEI | | 





Găliganii, pentru că aşa le 
ziceam celor mai mari 
decât noi, stăteau în 
spatele clasei, iar cei mai 
MICI ȘI mai cuminţi erau 
mai aproape de tabla 
imensă, rezemată pe trei 
picioare. Pe o poliţă din stânga tablei se aflau 
rânduite, pe dimensiuni, darurile „Sfântului 

Nicolae” pentru copii ce făceau năzbâtii sau, 
săracii, erau mai grei de cap. Băncile, așezate pe 
două rânduri, aveau fiecare câte patru locuri, cu 
scobituri pentru fixarea călimării de cerneală, a 
tocului cu peniță, a creionului şi a condeiului. 
Tăbliţa din ardezie, cu ramă de lemn, o ţineam 
în ghiozdan şi nu o scoteam decât la îndemnul 
învățătorului când făceam câte o dictare, sau 
socoteli aritmetice. 
Satul avea trei învățători, pe domnii Dumitrescu, 
Drăguşanu şi Popescu. Cele patru clase le-am 
parcurs cu toţi trei. Orice zi de curs începea cu 
rugăciunea „Tatăl nostru” şi „Înger, îngerașul 
meu” şi să sfârșea cu „Trăiască Regele”. Nu pot 
să uit perioada de școlar al claselor V-VII, când 
pe vreme rea sau bună, pe timp de iarnă sau 
vară, împreună cu alți 7-8 colegi mai mari sau 
mai MICI, făceam naveta pe jos, circa 4 km, până 
la școala elementară din Corbi. 
AIci, veneau și copiii din Nucşoara, Sboghiţeşti 
şi Galeş — Brăduleţ. Atunci când vremea de 
iarnă era foarte rea, mai rămâneam la internatul 
improvizat în câteva case din satul Corbi. Îmi 
amintesc de o iarnă cumplită, probabil prin anu 
1951 — 1952, când au apărut haite de lupi veniți 
din Bulgaria, care au trecut pe banchizele de 
gheaţă de pe Dunăre și făceau ravagii printre 
animale. Într-o ZI, când ne întorceam de la 
şcoală, după ce am urcat caldarîmul, aproape de 
Cireşel, ne-a fost dat să fim martorii cele mai 
groaznice scene din viața mea de copil: o femeie 
— Taţa Tinca — mai în vârstă, pe când se întorcea 
de la o prietenă care locuia „La Râu”, a fost 
încolțită de lupi, care au devorat-o pur și 
simplu... Îi mâncaseră gâtul, pieptul şi burta 
până la șolduri... Mai erau doar picioarele pline 
de sânge și noroi, tăvălite prin zăpada înroşită. 
Opincile şi ciorapi erau bine fixaţi pe nojiţe... 
Alături, era furca de tors ruptă în trei şi caerul 
înroşit de sânge şi dezlânat. Probabil, se luptase 
cu haita până ce furca a cedat. Peste vreo două 
zile, s-a găsit și capul cu părul despletit, tocmai 
la Șipot, sub pădure, târât de vreo jivină sau de 
vreun câine nesătul. Nu pot descrie ce 
sentimente de groază am simţit noi, copiii. 
Astăzi, locul este marcat cu cruce veche de 
piatră, fixată în beton, prin grija consăteanului 
meu, ing. Lulu Andreescu-Cujbescu... 

(va urma) 

consacraţii 


Liliana Nanu 
Membru al L.S.R.-Argeş 








Cristos a Înviat 


S-apropie ziua, ziua în care, 

Fiul Domnului pentru noi moare. 

Ne iartă, Cristoase, cu toţii-am greşit, 
Cu-ale noastre păcate te-am răstignit! 


Ne iartă insulta, coroana de spini, 
Trădarea, osânda şi cuiele-n mâini, 
Tepu din bice şi chinul din oase, 
Ne iartă de toate, Sfinte, Cristoase! 


Tu ai venit cu duh şi linişte în glas, 
Mulțimea l-a ales pe Barrabas. 

Iar în loc de dreptate, Ponţiu Pilat, 
Repede, pe mâini de tine s-a spălat. 


Nici preoţii şi scribu din Sanhedrin, 

N-au vrut, Cristoase, să curme-al tău chin, 
De la Ana la Caiafa-ai fost purtat, 

De blasfemie, apoi, te-au acuzat. 


Ai1 dus pace, iubire, lumină, 
Şi-ai suferit fără să ai vreo vină, 
In cuie, printre tâlhari ai murit, 


Pe dealul Golgotei ai fost răstignit. 


Dar vei Învia, mereu, de Paşte, 

Iar noi, minunea vom recunoaște, 
Și cu evlavie îţi vom cânta, toţi, 
Cristos a Înviat, a Înviat din morţi! 


Să crezi 


Să nu te lași cuprins de dor, 
La poarta vieții cerşetor, 

Să nu-ţi laşi sufletul rănit 
Dacă iubirea s-a sfârşit, 


Să nu-ți laşi visul năruit 

Şi lumea-ţi fără răsărit, 

Nici lacrima pe faţă-arzând, 
Ci să trăieşti mereu crezând! 


Să crezi în steaua ta din cer 
ŞI că nimic nu-i un mister, 
Să crezi în tine şi să-nvingi, 
Chiar dacă disperarea-atingi! 


Să crezi în porţi ce s-au deschis 
Spre împlinirea-acelui vis... 
Chiar dacă drumul nu-i uşor, 

Să nu te-ntorci nicicând din zbor! 


Să crezi, să nu te lași înfrânt, 
A1 0 menire pe pământ, 

Să-ţi înţelegi al vieţii sens, 
Să fu lumină-n univers! 





Cuvântul argeşean 





consacraţii 


Ion Alexandru-Dâmbovnic 

In cumpănă 


Descumpănit de ce-aş răbda să fiu, 
Când mai uşor e-a fi încrezător, 

În viaţă fiind, c-un dor de viaţă viu, 
Cu pas şi gând, pământul să-l măsor? 


Prea lungul lui puţin l-am străbătut — 
Mai repede pot zice a-i şti structura, 
Căci talpa-mi de copil ştiu ce-i lut, 
Înainte de a-mi umple dinţii gura. 


ȘI, mai ales, l-am înţeles cu palma, 
Alături de-ai mei frați şi de părinţi, 
Muncind, pe câmp, cu alți săteni 

de-a valma, 
Până simţeam uneltele fierbinţi. 


Pe-acest pământ am tropotit și-n hori, 
Când sângele de tânăr sta să fiarbă 
Ş1-o-nfiorare dulce-mi da, în zori, 
Roua de-argint a firelor de iarbă. 


De-aceea, n-am să fiu descumpănit 

Nici când, ca o plocadă, el, pe veci, 

Mă va ascunde,-odată, hămestt, 

Să nu mai fac de-a lungul lui poteci. 


Va fi doar cursul vieţii întrerupt... 
Uitând de osteneală şi de gând, 
Avea-voi timp să aflu, dedesubt, 
Ce n-am aflat, prin viaţă alergând. 


Cuvântul argeşean 


Condiţia umană 


Se macină munţii, de ploi şi seisme, 
Deși a lor piscuri par umeri de cer; 
Granitul, cu timpul, nisip de clepsidră 
Devine, el însuși părând efemer. 


Cum vreţi, atunci, omul -, făptură firavă, 
Din carne, şi oase, şi sânge clădit, 
Mânat de iluzii şi-ambiţii deşarte, 
Să dăinuie-n lume un timp infinit? 


Sub fulger şi crivăţ, cad brazi cei falnici 
Și munţii şi-arată, iar, creștetul chel; 

În scurta lui viaţă, mereu e furtună, 
Degeaba se crede de cremene el, 


Bipedul acesta ce-n haine ascunde 
Butoi de salpetru și damful de vin, 
Vrând cerul cu stele, întinsul de ape, 
Ş1,-avându-le, încă părându-i puţin. 


-Smereşte-te, germen de vis şi zânzanii, 
Ajungă-ţi lumina ce vine din cer, 
Căci eşti doar țărână, nu brad, 

ŞI nici stâncă, - 
Şi-acestea, vezi bine, se-nclină şi pier! 


Nu da iluziei crezare — 


-Prea multă mâhnire e-n versul tău, azi, 
Cernit ca şi aripa morţii, 

Prea lesne, din zborul vieţii tu cazi, 
Drept jertfă şi victimă, sorții. 


Crezând că eşti singurul suflet rănit 
Şi lumea ţi-e toată ostilă, 

Uiţi, însă, că însăţi o plas-ai urzit 
În gându-ţi, naivă copilă. 


Când simţi că durerea te macină crunt, 
Iar leac nu-i găseşte-a ta minte, 

Te uită şi-ascultă la omul cărunt — 
Istoria lui nu te minte. 


Şi el a fost tânăr năuc şi-a iubit, 
Drogat de iubire şi vis; 
De aburu vreunei iluzii vrăjit, 

Trădat fu și, grabnic, şi-a zis: 


-Ce-s eu, biată frunză bătută de vânt? 
Norocul, vădit, nu-i cu mine! 

Degeaba-i, sus, cerul; degeaba — pământ; 
Să închei cu-astă viaţă-i mai bine. 


Dar când veni clhpa să rupă destin, 

Un înger i-aduse aminte 

Că-n cupa vieţii-i n-a fost doar venin — 
Și viaţa lui curse-înainte. 


-Alungă-ţi, copilă, werthericul gând! 
Priveşte la flori şi la ape; 

Te poartă cu sufletu-ţi tânăr mai blând, 
Cât soarele-ţi mângâie pleoape, 


Căci clipa petrecerii,-aici, pe pământ, 
E-un dar, nu pedeapsă, ori jug; 

Din ceruri vegheată de îngeru-ţi sfânt, 
Simţi-vei că demonii fug. 


Şi însuși norocul s-o-ntoarce din drum, 
Cu aripa lui să te-alinte; 

Mâhnirea fugară trecând ca un fum, 
Real vei iubi, nu-n cuvinte. 


De ce, singurătate... 


-De ce, singurătate, făcuşi popas la mine 
ȘI ţii morţi, cu lacăt, de poarta mea să legi 
Un cerber care-alungă, de-o vreme, pe oricine? 
Nu vezi cât e de largă ograda lumii-ntregi? 


Deprins am fost cu zarva, cu cântecul și jocul, 
Cu veşnică mișcare și-avânt necontenit; 
Ce demon te trimis-a la geamu-mi aburit, 
Să-mi pârjolești, cu spaime, fiinţa şi norocul? 


Rău sol al disperării, la ușa-mi te insinui, 
Tu, pasăre de pradă! Ca bietul Prometeu, 
Îmi simt răniţi rărunchii şi chinuiţi din greu, 
Încât, în locul sorţii-mi, aş prefera destinu-i. 


Cuvântul argeşean 


x consacraţii 
Puşa Chiriţă 


Membru al L.S.R.- Argeş 
Gândești intenţionat? 


"Toate lucrurile se află în vibraţie și 
fiecare vibrează la propria frecvenţă", Masaru 
E.moto. 

Ceea ce tu numeşti a fi viitor este doar un 
gând în capul tău. Până nu eşti dispus să pari 
puțin caraghios, nimic măreț nu ţi se va întâmpla 
în acest viitor închipuit, traduc din atitudinea 
afişată acum de tine. Conştientizează că orice 
efect are o cauză şi, de cele mai multe ori cauza 
este la tine. Cauza vibraţiei energiei din tine, cel 
care ești acum, este cea care acţionează pentru 
tine. Devii ceea ce, oricum gândești, intenţionat 
sau nu. Alege integritatea în locul imaginii de 
sine ȘI-ți vei câştiga respectul de sine atât de 
mult dorit. Faci o alegere benefică pentru viața 
ta, aceea de a te concentra pe posibilități şi nu pe 
limitări, fie ele și argumentate. Devii acele 
gânduri pe care te focalizezi acum. Eşti pe 
tărâmul posibilităților şi îţi concentrezi atenția 
pe: cum să faci, astfel încât lucrurile să meargă. 
Deţii astfel un imens potenţial de a te realiza în 
scopul propus de tine. Cum reuşeşti? Fiind 
perseverent, deci prin repetare, plus 
emoția inerentă a bucuriei 
începutului şi analiza atentă asupra 
tiparului de gândire conştientizat, 
așa vei reuşi. Mă întreb: ce gândești 
tu, acum? Ce simţi tu, acum? Pe ce 
anume ai tu focalizată atenţia, acum? 
Într-un cuvânt: unde ţi-e mintea 
focalizată, acum? Știu faptul că este 
covârșitor în formarea vieţii, să conştientizezi 
pe ce gânduri anume îţi focalizezi atenţia şi doar 
restul de zece procente o reprezintă realitatea 
înconjurătoare. Deci, singura limită a realizării 
tale de mâine este confuzia și îndoiala resimţită, 
acum. Claritatea se lasă așteptată, nu? Fă-ţi un 
scop din a-ţi linişti mintea, ar fi prolific! Faptul 
că nu-ţi atingi scopul în viaţă nu este o tragedie, 
semnificativ este să nu ai un scop pertinent! 
Talentul este un dar. Caracterul este o alegere. 
Află că ai o însemnătate imensă în acest 
Univers, nu eşti nenecesar, nu ești de prisos. E 
nevoie de tine aşa cum eşti, ești potrivit aici şi 

acum să fii autentic de-a binelea, la fel cum sunt 
arborii din jur şi stelele din cer. Eşti atât de 
necesar! Te afli aici şi ai dreptul să fii aşa cum 
ești şi să nu te simți vinovat pentru că lucrezi la 
transformarea ta. Devino varianta ta cea mai 
iubitoare! Eşti dotat cu toate resursele de care ai 
nevoie pentru a reuşi. Eu cred că poţi! Tu, crezi 
că poţi? Dacă şi cum ar fi să îţi hrăneşti această 
credință zilnic? Ai o credinţă care vede 
invizibilul? Credinţa ta ia în calcul incredibilul? 
Atunci, află că ceea ce tu consideri a fi 
imposibil, a fi incredibil, se va adeveri după cum 
crezi. Te întreb pentru a te informa că poţi primi 
imposibilul, dacă tu crezi în el ca putând face 
parte din ceea ce ești tu şi din ceea ce altu. 
Rezonezi pe o vibraţie prin care vei atrage în 
viaţa ta oglinzile tale: lucruri, evenimente și 
oameni ce au fix aceeaşi vibrație cu a ta, mai 
înaltă, ori mai joasă. Când rezonezi pe vibrația 
încrederii depline în cel care crezi că eşti acum, 
vei atrage multiplicat situații care să îți ofere o 
şi mai multă încredere în tine. Cum ar fi să 
vibrezi a recunoștință pentru orice lucru din 
viaţa ta, pe care-l vezi bun sau rău, semnificativ 
sau deloc?! De ce? Nimic nu este bine, nimic nu 
este rău, ci doar este și poate fi transformat! Fii 
recunoscător chiar şi atunci când crezi că al o 
problemă care te stoarce de energie și vitalitate. 
În final vei deveni mai bun decât ai fost înainte, 
vei deprinde o experiență nouă şi atât de 

folositoare. Universul nu te judecă, ci doar 

răspunde vibrației pe care o emiţi, este ca o 

dulce aşteptare pentru ce va urma să fie. Ai 

emis o vibraţie de recunoștință? Universul 

va trimite înapoi spre tine lucruri, oameni și 

situații care să intensifice, să ateste această 

vibraţie atât de proactivă, ca atare răspunde 

la vibrația pe care o emiţi, nu te răsplăteşte 

şi nu te pedepseşte. Vei primi lucruri, 
evenimente si vei cunoaste omeni buni, care-ţi 
vor intensifica sentimentul recunoştinţei. Cauza 
devine efect, iar efectul, din nou cauză. Orice 
început are și un sfârşit. Nu poţi să te întorci şi 
să schimbi un început care a fost cândva în 
trecutul tău, dar poţi începe de acolo unde te afli 
să schimbi sfârşitul, ceea ce vezi acum şi nu-ţi 
convine. Astfel, alegi să te simţi cu totul altfel, 
ceea ce implică noi vibrații emise de tine. Fu un 
om bun, plin de iubire, acționând fără a vrea s-o 
dovedești în special, sau doar aparte pentru cei 
care merită şi vei emite o vibrație atât de înaltă, 
încât vei simţi efectele transformându-ţi cu totul 


Cuvântul argeşean 


viaţa. Omul are nevoie de iubirea ta atunci când 
nu o merită! Lucrurile şi oamenii la care priveşti 
se schimbă, dacă tu schimbi felul cum îi observi. 
Ce ar trebui să schimbi în atitudinea ta? Să fii 
plin de iubire, bunăvoință, altruism şi bunătate? 
Împacă-te cu propriile-ţi gânduri şi emoţii, 
simplu și cu încredere în tine! Eşti traversat tot 
timpul de emoţii pentru că aşa pare a fi 
experiența de a trăi pe planeta Pământ. 
Permanent, cerul vieții tale are nori, adică emoții 
care-l traversează, însă concluzia demonstrează 
faptul că cerul tot rămâne de-un albastru infinit 
în iubirea simțită înlăuntrul tău. Din când în 
când, emoțiile te copleşesc şi nu-ți place 
aspectul acesta al vieţii, îți creează un disconfort 
pe care nu ştii cum să-l gestionezi, deoarece mai 
simţi tensiuni, temeri, plus alte senzaţii şi nici 
asta nu-ţi place... Toate acele gânduri obositor 
de repetitive care îţi zboară prin minte te 
descurajează profund. Vrei doar puţină liniște, 
cum ar fi să te împaci cu emoţiile şi gândurile 
tale?! Cum ar fi să-ţi schimbi perspectiva asupra 
propriei persoane, asupra a tot ceea ce simţi şi 
gândești la adresa propriei vieţi? Vrei să ieşi din 
îngrijorare, frică, incertitudine și să te împaci cu 
viaţa aşa cum e şi curge în momentul prezent? 
Poţi cuteza să ai gânduri DOAR la superlativ 
despre orice om, cunoscut sau mai puţin 
cunoscut?  Preferi să crezi tot ce e mai bine 
despre toată lumea, ceea ce te scutește de 
neplăceri, îngrijorări şi insatisfacții? Viaţa îţi 
demonstrează că poţi trăi şi fără compania acelor 
oameni care te dezamăgesc, fără a gândi prea 
multe despre ei. Cum ar fi să-ţi schimbi punctul 
de vedere şi asupra ta? Îţi dorești să regăseşti cu 
ușurință liniștea interioară pentru mult timp. Fă- 
ți singur bucurii! Apreciază experiența deprinsă 
ŞI închide uşor ciclurile formate în viaţă. Fiecare 
problemă a venit să te înveţe o lecţie, de aceea 
fii recunoscător oglinzii, acelui om care a venit 
să te ajute să conştientizezi ce mai ai de vindecat 
în tine. Nu iubi din necesitate, deprinde a fi 
fericit cu tine, singur. Onorează-te, respectându- 
te, ceea ce semnifică faptul că te iubeşti! Nu 
rămâne cu mintea în trecut, astfel atrăgând 
același tip de evenimente şi oameni, oglinzile 
lor ca vibraţie, precum au fost cei la care te 
gândeşti cu precădere. De ce-ai vrea să rămâi o 
victimă care-şi iroseşte viaţa încercând să fie 
acceptat? Câtă insatisfacție şi neîmplinire ţi-ar 
genera! Urmează-ţi visul cu precădere, nu ai 
nevoie de aprobarea cuiva. De ce să stai blocat, 

când uşa este complet şi larg deschisă, acum, 
aici? Ce merge, merge de la sine. Ce este blocat, 
nu era pentru tine. .... Constance (va urma) 


i 


“SF invitaţii ediţiei 
Ramona Enache 


Membru al L.S.R.-Argeş 





FLUTURI DE ARGINT! 
Fluturi de argint 
Mi-au atins obrazul, 
Strălucarea lor, mi-au luminat sufletul... 
Iubitul meu, la fel ca ei, 
Te oglindeşti în ochu mel. 
Tu aduci lumină, 

În întunericul din a mea inimă... 
Dansul fluturilor, ne dezmiardă diminețile de 
mal, 

Aripile lor catifelate 
Ne-au atins buzele... 

Şi ne-au făcut clipa un colţ de rai. 
Amândoi privind spre bolta cerului, 

Cu mângâieri calde, mă alinți sub razele 
soarelui... 

Mi-ai așezat în suflet, ai iubiru, fluturi de argint 
Şi de atunci, iubire şi dor, pentru tine simt. 
Un buchet de maci mi-ai cules 
Și un fir de mac, în păr să mi-l aprinzi ai ales. 
Coroana de vise, ale iubirii noastre 
Mi-ai împletit-o din lalele... 

M-ai învăluit cu al tău parfum de mărgăritar 
Și m-ai rugat o clipă să mai stau măcar... 
Mi-ai dăruit cercei din fluturi de argint 
Şi de atunci nu pot să te mai uit. 

Un buchet de ghiocei mi-ai adunat 
Din ale nopţii stele... 

Şi de atunci, în suflet mi-ai intrat 
Şi mi-ai şters iubite, toate lacrimile. 


Cuvântul argeşean 





D 
L-4| invitaţii ediţiei 
Traian Tăbârcea 





Dacă pleci, să laşi deschisă uşa de stejar, bătrînă, 
Să laşi lampa cu fitilul fumegînd a veşnicie, 

Să mergi leneş, fără grabă, ascultând cum pasul 
sună, 

Ca durerea să mai doarmă, să nu simtă, să nu 
ştie. 


Lasă la fereşti perdeaua, peste ani să doarmă 
greu, 

Să oprească strălucirea renunţării, doar un pic, 
Pune cheia vieţii noastre jos, pe pardesiul meu 
Și te fă că nu se-aude al zăvorului scurt clic. 


Ţine-ţi tandru răsuflarea să nu scuturi flori 
uscate 

Aşezate-n vaze “nalte răspîndite între noi, 
Pune-ţi haina lent pe umăr şi aşeaz-o cald pe 
spate, 

Să nu simţi pe gene lacrimi precum reci de 
toamnă ploi. 


Să n-arunci privirea-n spate, să nu cauţi amintiri, 
Să-ţi cobori pe ochi-ţi gene lungi precum o 
VEşnICIE, 

Doar afară din odaie să începi să mai respiri, 
Astfel nimeni n-o să simtă, astfel nimeni n-o să 
ştie. 

Te aşează ca o boare în trăsura cu doi murgi, 

Fă cu geana semn să ştie vizitiul să pornească, 
Daca simţi vre-o îndoială neplăcută, să o ştergi 
Și să-i spui prin ceața deasă, unde poate să 
oprească. 


Să simţi boarea rece-a nopţii rătăcind prin păru- 
ți, val, 

Să te-arunce renunţarea către hăul fără cap, 

Să priveşti cum vizitiul mai loveşte cîte-un cal 
Și cum viaţa ţi se scurge într-un ritm alert de 
trap. 


Din potcoave să scrişnească scurte şi fierbinţi 
scîntel, 

De pe coapse să se scurgă picuri de sudoare reci, 
Să nu ştii pentru o clipă unde eşti şi-atunci să 
vrei 

Dincolo de întuneric, cît mai repede să treci. 


Lasă uşa cea bătrină, lasă lampa fumegîndă, 

Uită cheia ce închise tot trecutul într-un clic, 

Nu lăsa prea mult tristeţea-n locul tău ca să 
răspundă 

Și priveşte-adânc abisul devenit atît de mic. 


M-oi trezi din adîncimea visului de noapte, gol, 
Voi închide grabnic uşa scîrţâind din balama, 
Am să sting şi lampa oarbă fumegândă de pe hol 
Şi-am să strâng nimicul rece ce-a rămas în urma 
ta. 


Voi privi la şleaul umed de trăsură tras prin vis, 
Am s-ascult ecoul sumbru al copitelor de cal, 
Am să strîng în urmă-ţi golul transformat într-un 
abis 

Şi-n visarea amintirii am să mă arunc pe val. 


M-oi izbi de stânci iţite printre valuri ca un gînd, 
M-o purta trecutul rece printre visele plutind 

Și cu fiecare stâncă să-mi rănesc adânc, pe rând, 
Sufletul muiat de apa de pe fruntea-mi şiroind. 


Să ajung pe-un colţ de lume sfişiat, ca de o 
boală, 

Să m-aşez pe ţărmuri goale, ochi-mi să închid cu 
greu 

Aşteptând, poate trăsura cu doi cai prinşi în 
zăbală 

Care-mi poartă prea departe visul...cred că visul 
meu. 


Cuvântul argeşean 


NAf 
EI, o sacraţii 


Marian Teodor Popescu 
Membru al L.S.R.-Argeş 





Despre spiritualitate 
cu Părintele Galeriu 


(1) 


În rândurile de mai jos, ne vorbeşte 
părintele profesor Constantin Galeriu. După 
treizeci de ani de pastoraţie în Ploieşti şi trei ani 
de detenție pentru predică, ia doctoratul în 
Teologie, cu teza „Jertfă şi răscumpărare” şi este 
numit, din anul 1973, profesor titular la 
Institutul Teologic Bucureşti. Totodată, este 
paroh la Biserica „Sfântul Silvestru” din centrul 
capitalei. 

O viaţă mai bună credem că se 
dobândeşte, intrând în legătură cu ceea ce e mai 
bun în lume, cu binele suprem, cu Dumnezeu. 
Iar legătura cu Dumnezeu se realizează prin har. 

- Cum înţelegem acest har dumnezeiesc? 

Aceasta ne-o explică Părintele Profesor 
Galeriu, din dubla sa experienţă de preot şi 
dascăl. 

- Biserica ortodoxă, urmând tradiției răsăritene, 
fundament al Sfintei Scripturi, mărturiseşte că 
harul divin, pe care ni-l împărtăşeşte nouă 
Dumnezeu, prin care comunicăm cu Dumnezeu, 
e har dumnezeiesc necreat, care iradiază din 
dumnezeire şi ni se împărtăşeşte prin persoanele 
divine, Tatăl prin Fiul în Duhul Sfânt. Aceasta 
este comuniunea noastră cu Dumnezeu, aşa cum 
o mărturisesc Scripturile, pentru că, de la 
început, când Dumnezeu l-a zidit pe om (Fac. II, 
7): „a luat Dumnezeu ţărână din pământ şi a 
făcut pe om şi a suflat în faţa lui suflare de viaţă 
ŞI s-a făcut Adam suflet viu”. Deci, a suflat de la 
Dumnezeu suflare divină, harul Duhului Sfânt. 
Și aşa, Adam a început să comunice cu 
Dumnezeu, vorbea cu el în răcoarea Raiului şi 
cu certitudine, e vorba de harul dumnezeiesc 

necreat, de la Dumnezeu. Pentru că vă spune 
mai târziu Dumnezeu, după păcat (Fac, VI, 3): 
„nu va odihni pururea duhul meu în oamenii 
aceştia, pentru că sunt numai trup”. Deci omul, 
îndepărtându-se prin păcat de Dumnezeu, atunci 
ŞI harul lui Dumnezeu propriu-zis rămâne etern: 
Dumnezeu nu-şi ia înapoi nici darul, nici 
chemarea, dar omul se înstrăinează şi nu mai 
comunică. 

În Vechiul Testament, deşi păcatul a 
lucrat grav, au mai fost momente când 
Dumnezeu, îndurându-se şi apărând vase alese, 
ca un Noe, apoi Avraam, apoi Moise şi profeţii, 
a comunicat tot la fel, prin lucrarea harului 
divin. Psalmistul spune: „Întru lumina ta vom 
vedea lumina”. 

- În ce mod pot dobândi oamenii 
obişnuiţi acest har divin? 

- Mântuitorul Hristos a venit în lume, 
fiul lui Dumnezeu s-a făcut om, Cuvântul trup s- 
a făcut şi s-a sălăşluit printre noi, cum ne 
încredințează Sfânta Evanghelie după loan: „Și 
am văzut slava Lui, slava ca a Singurului Născut 
din Tatăl, plin de har şi de adevăr” şi coborând 
în lume, „legea prin Moise s-a dat, iar harul şi 
Adevărul prin Isus Hristos ne-au venit”. 

Mântuitorul lisus Hristos ne-a împărtăşit 
Evanghelia Lui şi ne-a întemeiat sfintele Lui 
Taine, începând cu Botezul, Mirul, Euharistia şi 
celelalte. Şi atunci, harul lui Dumnezeu ni se 
încredințează prin cuvântul adevărului 
Evangheliei: „Cuvintele Mele sunt duh şi viaţă” 
(spune Mântuitorul). Deci, orice credincios, care 
se deschide cu inima curată, simte în harul lui 
Dumnezeu comunicarea, prezenţa Lui, pentru 
care şi spune, după ce se împărtăşeşte: „Am 
văzut lumina cea adevărată, am primit Duhul cel 
ceresc, am aflat credința cea adevărată, 
Nedespărţitei Sfintei Treimi, închinându-ne”. 

- Și Sfintele Taine sunt o cale sigură 
către dobândirea harului dumnezeiesc? 

- Cuvântul lui Dumnezeu şi Sfintele 
Taine: rugăciunea, postul, viaţa duhovnicească. 

(va urma) 


Notă:Interviul a fost realizat in luna nov. 1993, de 
către studenţii UPIT, trei la număr, doi la Fac. de 
Inginerie: Dragoş Ion, Popescu M-T şi unul la Fac 
de Teologie, Gabriel Teodosie. 


Cuvântul argeşean 


i 





9. consacraţi Îi GI 
Elena Maria Duţă Em rrca 
Membru al L.S.R.-Argeş 0 and S1m10nescu 





' Membru al L.S.R.-Argeş 





Te invit la un ceai de poezie 


Dimineaţa cu pletele, raze de soare 
Retorică III În rochie de lumină strălucitoare, 
Iși face aparația grațioasă, 
Mă aşez zâmbind spre ea la masă. 
Te invit la un ceai de poezie 
Suflet iubit, univers de feerie. 
Vino să îl bem cu poftă în taină, 
Să ne unim iubirile într-o inimă! 


Tu vii de pe un colţ neștiut de pământ, 

Eu sar de pe colţul de jos, de pe lună. 

Nici eu, nici tu ne-am spus vreun cuvânt, 

Nu știm când, dacă, şi cât vom fi împreună. 
Dunărea ochilor tăi 

Tu vii de pe poteci întortocheate de munte, 

Eu ies înotând din adâncurile lacurilor line. 

Trimiţi doar o adiere să mă sărute pe frunte, 

Trimit doar tic-tacuri din suflet, spre tine. 


Ochii în sunt o Dunăre obosită, 

Cu genele înnoptate şi prăfuite 

De atâta timp auster, grăbit ca o cometă, 
Zâmbetul îţi este desprins din teatrul dramatic, 
Ascunde ca un voal negru, tristeţile sufletului. 
Pe chip ai vrea să-ți văd primavara 

Din sufletul, copil cu doruri și visuri, 

Dar simt atâtea toamne bătând în inimă, 

Ca niște prizoniere ale sorții. 

Totuși cu mine, ai dat câțiva nori 

La o parte, răsărind raze de bucuri 

ȘI muguri de siguranţă... 

Zâmbetul începe să-ţi devină curcubeu! 

Voi continua să înlăturăm toţi norii, 

Să te descătuşezi de patimi 

Şi să zbori în infinitul păci şi al fericiru! 

Cu tine voi fi viaţa toată, 

Dunărea din ochi să ţi se limpezească, 
Sufletul în paradis să se renască! 


Te ascunzi uneori după vârfuri de munţi, 

Îmi este teamă, de parcă te-ai duce în hău. 
Prin stâncă simt cum îţi ard ochiu fierbinţi, 
Simţi cum mă alipesc în somn, de pieptul tău. 


Răsari apoi cu zorii pentru o nouă îmbrăţişare, 
Simţind că ziua nu are sorți să ne despartă. 
Răsar îndată cu Luna pentru o dulce sărutare, 
Simţindu-ţi sufletul cald, şi fără de poartă! 

[Lavinia Wieru 





Maestrul Ion Pantilic şi opera ca 
lumină vie 


Cu o carieră fulminantă şi o 
operă semnificativă care l-au plasat în vârtul 
ierarhiei artistice, maestrul lon  Pantilie 
reprezintă o personalitate de mare valoare pentru 
spaţiul cultural românesc. 

Ion Pantilie s-a născut la data de 27 
martie 1945 la Piteşti. Acesta a urmat 
cursurile Universităţii Naţionale de Arte din 
Bucureşti, pe atunci, Institutul Nicolae 
Grigorescu. lon Pantilie este fondatorul filialei 
Piteşti a Uniunii Artiştilor Plastici din România, 
fihală prezidată de acesta între anii 1980-1990. 
Maestrul este şi fondatorul Galeria de Artă 
Metopa din Piteşti, deschisă în anul 1975. Între 
anii 1971-2010 a fost profesor în cadrul Liceului 
de Arte “Dinu Lipatti” din Piteşti, fiind şi 
directorul aceleiaşi instituţii de învăţământ între 
anii 1989-2001.  Abilităţile manageriale de 
necontestat le-a dovedit şi în postura de 
Inspector General Adjunct în cadrul 
Inspectoratului Școlar Judeţean Argeş între anii 
2005-2007. 

Ion Pantilie a participat la numeroase 
expoziții naţionale şi internaționale, la 
simpozioane şi sesiuni de documentare din 
întreaga Europă şi a realizat lucrări de artă 
monumentală. 

Maestrul Ion Panuilie este pictorul 
luminii pure care se descrie adesea printr-o 
economie de forme. Abstractizarea morfologică 

este consecința căutării limbajului vizual 
adecvat şi a încercării de a cuprinde în înţeles a 
ceea ce este mai presus de înţelegere. Lumina 
din picturile domnului Pantilie nu este numai 
cea care poate fi captată prin văz, ci aceea care 
poate fi detectată subtil în simţire. Este lumina 
dintr-o altă lume, ajunsă la noi prin cercetarea 
atentă, grijulie, ştiinţifică şi artistică a 
maestrului. 

lon Pantihe pleacă de la abecedarul 
formelor şi ajunge la o adevărată gramatică a 
interpretări luminii pe pânză, apoi merge mai 
departe şi pare că vrea să codifice totul şi să ne 
lase cu impresia fiorului prim al invadării 
întregii trăiri cu esenţa fiinţării. Lumina vie este 
de fapt, revelată şi mai puţin încifrată, este 
transpusă cu fineţe şi delicateţe pe suprafaţa 
pânzei cu talentul unui traducător, lingvist şi 
savant al culorilor extrase din miezul călduros, 
dar nearzător al soarelui metafizic. 

Calitățile cromatice sunt absolute. 

Diafane 1viri de substanţă concentrează într-un 
cadru pătrat imaginea unui spaţiu spiritual şi 
mental perfect. Lumina din pigment şi 
piementul din lumină transpar limpede sau 
voalat din plămânul pânzei. 
Privirea respiră şi ea pânza ca pe o atmosferă 
senină din centrul unei locuiri celeste. Acolo se 
află Cunoaşterea ca o proiecţie dintr-un invizibil 
detectabil doar prin îndelungi căutări simbolice. 
Lumina captată de maestru este când difuză, 
când puternică şi strălucitoare, pictată în accente 
vizuale, în tuşe lungi, energice sau este atent 
înscrisă pe traiectoriile drepte ale imagisticii 
abstractizării. 

Picturile maestrului  lon  Pantilie 
dovedesc un adevărat potenţial înspre cercetarea 
culorii. Newton, ltten, Rood., Holzel, Goethe ar 
fi fost bucuroşi să parcurgă pânzele maestrului, 
teoretician de facto, dar şi teoretician în pictură. 
Poate ar fi găsit acolo nebănuite răspunsuri pe 
tărâmuri po hcrome. 

lon Pantilhie nu pare că descompune 
lumina, Ci o compune şi recompune, o clasifică, 
o  arhivează, o observă, o cercetează, o 
analizează şi apoi ne-o dezvăluie în imagine, cu 
măsură. 

Ion Pantilie pictează simbolul înălțimilor 
spirituale, al tărâmurilor celeste. Acolo umbra 
se dizolvă topită în lumina adevărului. 


Cuvântul argeşean 


adi invitaţii ediţiei 
Dorina Mihai-Moise 


Membru al L.S.R.-Argeş 





PAVĂZA CRUCII 


Cum de poate a ocarei unealtă, 
Să fie şi a Duhului deolaltă, 
Cum de poate păcatul săvârşit 
Să dispară ?! Fiindcă ai iubit ! 


Astfel noi, tot stând la socoteală. 
Ne legăm neîncrezători, 
În legăturile mortale ale păcatului de adăstăm, 
Ne-apucă boale! Şi cum nu răbdăm, 

Din toate am vrea veselia să ne scoale, 
Chiar de nu cedăm! Ce morală e asta? 
Spune-mi tu, frate! Ca voind să-ţi fie Crucea 
uşoară 
Să laşi truda deoparte ! 


Dar trudeşte, socoate în parte 
Și pentru altul arvună, 
Ca atunci când Duhul te-ntreabă 
Să glăsuieşti strună ! 


Nu urâ certarea şi te drege de-ndată, 
Nu căuta slava deşartă, 
Lucrează şi din vreme-n vreme glasu-ţi 
îndreaptă 
Către a Raiului Poartă ! 


Acolo ca să ajungi, te îndreaptă pe cale, 
Și fu blând şi milos, ai ruşine şi fu nefăţarnic, 
Asta însemnând să trăieşti frumos ! 
Hai, acuma vine ceasul, fii treaz, 


Să mulţumeşti pentru pavăza Crucii ! 
Nu te-nveşmânta în porfir şi atlaz, 

C1 a1 umilinţa uluciu, 
Ce, fiind împreună într-un gard, 


I se-aseamănă Crucii! Lemnul ei nu-i ales 
Ca să fie pentru obiecte de preţ, 
Dar e sigur sfinţit cu iubire, 
Ce te apără şi te inspiră! 
(UZ), 
WSZinvitaţii ediţiei 
Mihai Moise 


Membru al L.S.R.-Argeş 





ÎNTOARCEREA LA EDEN 


Când viaţa ta se apropie de Iad, 

ȘI cei de-aproape sufletul ţi-l nesocotesc, 
Iisus Hristos te scoate din al lumi vad, 
Cu brațul şi sfatul Său cel părintesc ! 


Sunt doar două căi de urmat, 

Trebuie s-o alegi pe cea a lui Dumnezeu, 
Iubirea, nădejdea şi lăsarea de păcat, 
Virtutea smereniei şi binele sufletului tău ! 


Cursele şi mrejele păcatului te înconjoară, 
Rămâne să lupţi necontenit, 

Pe-o mare a vieţii tare furtunoasă, 

Și să găseşti în lisus un zid de neclintit ! 


Întoarce-te din drumul ce duce la pierzare, 
Cât trăieşti în viaţă şi nu amâna, 

Să faci din Cer o preafrumoasă Zare, 

În care îngerii neasemuit vor cânta ! 


Eden, ţinta noastră şi staţia finală, 
În care noi toţi vom coborî cândva, 
Dacă aducem un crez fără sfială, 
Ș1-o inimă care neîncetat va bătea ! 





invitaţii ediţiei 
Ovidiu Ștefan Ciucă 


Membru al L.S.R.-Argeş 





Darul iubirii 


Primește aceste crâmpeie de vis, 

Să ai tot timpul în suflet paradis. 

Eşti sensul măritului rai, 

Eşti zâmbetul 

Celui ce prețuieşte ca un crai ! 

Hai, vino aproape, în suflet îţi şoptesc, 
Alături de tine-s mereu, te iubesc! 
Sunt acolo cu tine, 

Continuu, sau aici, de vrei, 

Șuviţa se aşază precum ramul, 
Curată-1 oglinda, senină şi dragă ne este, 
Dragostea curge 

Din aştrii-n condeie măiestre! 


Zboară 


Mulţumesc continuu! 

Primeşti ceea ce este mai bun pentru tine, 
Soare, iubire, purități diamantine, 

Este frumos, suntem uniţi. 

Cine ești tu, spre soare să te uiţi, 

Cu drag să sorbi iubirea din a ta oglindă, 
Să fie a mea, a călătorului, bună pildă ? 
Da, muză-mi eşti, neînfricată bucurie, 

O salvă vie de culori, multiplu de o mie. 
Credeai c-așa mai rar s-ar regăsi, 

Căci inima în lume continu-a dăinui, 
Căutarea este lucrarea, 

Spre puritatea sufletului pereche, zboară! 


Cuvântul argeşean 
= Invitaţii ediţiei 


Gelu 'Ungureanu 





DUPĂ TOATE CELE 


După toate cele acatistul 
triumfă; 
prin ferestre es abătute 
toate spaimele cu care am 
conviețuit. 
Mă-ncearcă nostalgia; 
după atâta vreme, deveniserăm 
un corp comun: 
iubire, melancolie, naştere, moarte, 
renaştere... 
nu le puteam concepe de unele 
singure. 


OBSESIE 


Regretul a fost dintotdeauna 
în tradiţie, numai că atunci 
când a trebuit, n-a fost scos la 
iveală; 
ca urmare, ne-am mulțumit 
să ne rugăm divinităților 
inferioare în rang; 
ca un fel de empatie pentru 
cele-nalte. 

Chiar de-am căutat cu ardoare 
în esența doctrinei, chestiunea 
a rămas o simplă obsesie. 

invitaţii ediției 


AlexandruBucescu 





Omul liber 


Zeul jocului de zaruri şi în general al hazardului, 
în mitologia vedică a Indiei, se numea Dvarapa. 
Originea zarurilor (în sanscrită durodara înseamnă 
Zaruri, joc de zaruri), pomenite încă în Rigveda, e 
străveche şi incertă. Ele s-au găsit şi în unele 
sarcofage egiptene, dar sunt citate în Babilon, Iran, 
China, Japonia, Arabia, Grecia şi Roma imperială. 

Să ne amintim că hainele lui lisus au fost jucate 
la zaruri de soldați. Grecii şi le-au asumat ca joc 
național, Sofokles atribuind născocirea lor unui 
comandant aheu din războiul troian, anume 
Palamedes. O amtoră îl înfăţişează pe Ahilleus şi 
Aiax la jocul de zaruri, iar Homer spune că peţitorii 
Penelopei îşi petreceau vremea lângă palatul din 
Itaca, aruncând zi şi noapte zarurile. 

Termenul modern provine, însă, din arabul 
azzahr (joc de zaruri), care a dat şi cuvântul hazard. 
De aceea putem spune mai poetic, că destinul este 
capricios ca zarul cu faţa schimbătoare. 

În faţa deciziilor majore sau a faptelor care 
marchează ireversibil existenţa omului, cele mai 
vehiculate noţiuni sunt cele de hazard, de soartă sau 
destin, de liber arbitru şi de libertate. 

În antichitate (la greci, bunăoară), destinul era 
considerat  implacabil. El putea fi prevestit (de 
exemplu prin oracole), dar nu şi preîntâmpinat. 
Odată declanşat, lanţul evenimenţial al destinului se 
producea neabătut. Cum şi dacă se poate evita 
destinul sau dacă poate fi în vreun fel obținută 
libertatea, au încercat să răspundă filozofu stoici 
Epictet şi Marcus Aurelius, primul sclav, al doilea 
împărat. Este de remarcat că împăratul îl urmează 
îndeaproape, în concepţie, pe sclav. 

În lucrarea „Către sine”, împăratul Marcus 
Aurelius spune: „Universul este un întreg bine 
plămădit sau o masă de materie lipsită de orice 
rânduială, dar totuşi Univers. E posibil însă ca în tine 

să existe o ordine bine stabilită şi în întregul Tot să 
domnească anarma?” Nu este posibil, răspunde 
filozoful. Toate corpurile Universului sunt 
dependente între ele şi sunt, laolaltă, subordonate 
Creatorului. Viaţa trebuie trăită rațional, iar destinul 
înfruntat cu seninătate. Boala, moartea, calomnia 
trebuie acceptate impasibil. Dacă Universul întreg, se 
supune unei cauze primare, cum să nu facă şi omul 
lucrul acesta! Rațiunea ne ajută să înţelegem că tot 
ceea ce se întâmplă este o cauză a bunului mers al 
Universului şi a propriei existențe. Dacă aceste 
lucruri nu sunt acceptate, întreaga perfecțiune a 
Universului este întreruptă. Şi omul o întrerupe, atât 
cât îi stă în putinţă, ori de câte ori se revoltă 
împotriva evenimentelor. 

Epictet în „Manualul” (scris de un discipol care a 
preluat ideile maestrului sclav) nu contestă existenţa 
libertăţii, dar aceasta nu poate exista în natură, ci doar 
în noi. El vorbeşte de libertate interioară şi de o 
necesitate exterioară. Dacă vrei să fii liber, spune 
Epictet, să nu doreşti ceea ce depinde de alţii, altfel 
libertatea se transformă în sclavie. 

Problema  liberului arbitru apare în scrierile 
Sfinților Părinţi ai Bisericii şi va fi teoretizată 
exemplar de Sf. Augustin. În lucrarea „De libero 
arbitrio”, el face diferența între liber arbitru şi 
libertate. Liberul arbitru este posibilitatea de a alege 
între două variante (bine-rău, drept-nedrept) şi este 
numit şi judecată sau voinţă, iar libertatea este 
posibilitatea de a face ceea ce ai ales, prin liberul 
arbitru. În acest fel libertatea devine un fel de liber 
arbitru în acţiune. 

Toma d'Aquino („Doctorul angelic”), cel mai 

mare pedagog al creştinismului medieval, afirmă: 
omul este înzestrat cu liber arbitru, altfel sfaturile, 
îndemnurile, poruncile,  interzicerile, răsplata şi 
pedeapsa ar fi în van. Creştinismul modifică raportul 
dintre om şi Dumnezeu (mai ales în Noul Testament). 
Omul nu mai este un sclav şi Dumnezeu un stăpân; 
omul e fiu, iar Dumnezeu e părinte. Dumnezeu nu 
porunceşte omului, chiar dacă are această putere. 
Dumnezeu se mulţumeşte a-l sfătui pe om, iar nu a-l 
obliga. De aici rezultă hbertatea omului. 
Spre deosebire de antici unde destinul există de la 
început şi nu poate fi modificat, la creştini, prin 
liberul arbitru, el se întâmplă la sfârşit. Faptele 
omului hotărăsc destinul acestuia tocmai pentru că 
fapta este urmarea deliberări. 

Actualmente, referindu-se la determinarea 
genetică, dr. Bruce Lipton în „Biologia credinţei” 
afirmă: „Suntem stăpânii propriului destin şi nu 
victimele genelor noastre”. 

Problema încă nesoluţionată a libertăţii, va suscita 
în continuare numeroase dezbateri. 

















invitaţii ediţiei 


Nae Stancu 
_” 





Recurs la morală 


Mi-e dor de-o giugiuleală clandestină, 
De acei fiori subtuli, efervescenți, 

D'un rendez-vous c-o damă fină, 

D'un v-aţi ascunselea cu ochii indiscreţi. 





Ce dulce e amorul pe furate, 

Când guşti beatitudinea imensității siderale! 
Ca un picamăr, cordul bate, 

Să spargă încătuşările preceptelor morale. 


Uit că mai sunt pe lume soţi geloși, 
Sfidez cu aroganță orice risc, 

Uit c-am rivali şi amici invidioși, 
Ignor şi bârfă şi-al ei hidos plisc. 


Apare ea cochetă, nonșalantă... 
Discret şi-arată coapsa, bustul voluptos, 
E senzuală, răpitoare, fascinantă 
Şi-mi spuneţi mie să nu fiu păcătos? 


M-apucă năbădăi și dor de aventură, 
Hazardul mă îmbie şi-mi dă chef; 

Nu ştiu ce va ieşi, ce tevatură, 

Adoarme rațiunea, instinctual e-al meu şef. 


M-oi spovedi vreunui popă beţivan, 
Care mi-o da să-ndur canoane, post... 
Oare din mare lbertin care eram, 
S-ajung să bat mătănii ca un prost? 


Eu ştiu că-n ierarhia infernală, 

Am locul rezervat indubitabil; 

Se încing vârtos cazanele de smoală, 
Dar eu rămân-amantul incurabil. 

nere scântei 


Manus Ionescu 
Membru al L.S.R.-Argeş 


Goi e 


/ 


PORTRET 


Îmbrăcată-n dragoste, 
priveşti cu ochi închişi 
gânduri înflăcărate 

ce dansează în jurul tău 
ca-n faţa unei zeități... 


Îmbrăcată-n tăceri, 
asculţi muzica 
sufletului care urlă 
ŞI răsună teribil, 
făcându-te să uiţi 
timpul, spaţiul, 





Îmbrăcată în cea care eşti, 
te uiţi în oglinda gândului 
uitând sufletul rămas 

mut ŞI amnezic 

în urma ta... 


ILUZIE DE PRIMĂVARĂ 


S-a luminat a ploaie 
peste amintirile 

cu parfum de praf 
din podul inimii... 


Se tot făcuse timpul 

de pe vremea în care 
ceasul a stat 

peste clipa ce-am iubit-o, 
dar care s-a dus 

ŞI nu m-a văzut... 

ŞI oricum n-avea cum!... 


S-a luminat a ploaie 

peste amintiri, 

dar ce să ştie meteorologii 
despre potopul 

ce mi-a luat fotografiile 
uitate ale sufletului 

pe apa zilei relelor?... 





“tinere scântei 
Marina Pantazi 





Rugă 


Coboară Doamne de pe cruce 
Poporul tău cam greu o duce 

Prea multe necazuri ne-au izbit 

Unii au uitat când au mai zâmbit. 
Coboară Doamne, nu lăsa să moară 
Credinţa să sune în suflete ca o vioară 
Întinde-ne o mână să ne agăţăm 

De tine, şi păcatele să le spălăm. 
Pământul să redevină paradisul uitat 
Fără ură, invidii şi gândul necurat. 
Să răsune în aer doar râsete de copu 
Să nu existe boli sau alte pandemii 
Să nu râvnim la mai mult decât avem 


Iubirea să ne fie motto-ul nostru suprem. 


Braţele mamei 


Cauta-mă la capătul unui vis, copile 
Un vis cu lapte si miere si curcubee 


Ascuns în umbra unui baobab sau a unui elefant. 
Căută-mă în răsăriturile de soare şi în apusuri, 


În zilele senine şi în zilele ploioase, 
Iar când visele tale sunt intunecate 
Vino, în braţele mele blânde 

Să te mângâi pe părul moale 


Până o să miroasă a vată de zahăr şi a raze de 


soare. 
Caută-mă în basmele cu zâne 

Ştii că râsul tău, pentru mine e o minune 
Și paşii tăi vioi sunt muzica inimii mele 
Ochii tăi sunt cele mai de preţ stele. 

3 îndemnuri 


Mihaela Bujor 





Când iubeşti... 


Când iubeşti un om, în rugăciuni îi faci loc 
Atunci când cerurile se deschid în noapte, 
Iar îngerii, alături, cu aripi de foc, 

Îţi culeg de pe buze ale rugilor şoapte. 


Ei le duc mai departe Lui Dumnezeu, 
Ca Domnul să poarte în braţele Sale 
Pe cel pentru care tu te-nchini mereu 
ŞI-I ţii ne-ncetat în gândurile tale. 


Când iubeşti un om îl faci parte din tine 
Şi îi dai iubire fără de blestem, 

Îl primeşti în suflet, îl porţi pe retine 

Şi creezi din vise, pentru el, poem. 


Dacă nu rimează versurile-ntruna, 
Tu încerci mereu să faci înţeles 
Poemul în care soarele şi luna 
Iubiri nesfârşite între inimi ţes. 


În locul acela 


Ne-am găsit în locul în care 
Sentimentele-și dau întâlnire. 

Dintre toate-am ales iubirea cea mare 
ȘI cu cea mai blândă privire. 


În locul acela, dintre două cuvinte, 
Răscruce de doruri şi viață, 

Mi-am dat seama de ce-am stat cuminte 
ŞI am zâmbit în orice dimineaţă. 


Ce bine că-şi dau întâlnire iubiri 
Chiar şi-n răspântu de vise 

În care noi doi, ca doi zefiri, 

Ne iubim prin cuvinte nescrise. 

Meandre 


"Florica nici nu împlinise cincisprezece ani, când 
mama ei a adus-o din mahalaua Brăiliţei în casa lui 
Ioniță Munteanu, negustor de coloniale şi angrosist, 
ca fată la toate. Primea doi poli pe lună, mâncare de 
trei ori pe zi şi haine noi la Paşte şi la Crăciun. Seara 
pleca acasă şi se întorcea dimineaţa pe la şapte s-o 
ajute pe doamna la bucătărie. Munca nu era grea şi 
nici doamna nu o asuprea din cale afară, aşa cum 
auzise de la o prietenă că făceau alte stăpâne cu 
slujnicele lor. Cât despre domnul, pleca dimineaţa pe 
la opt şi mai apărea seara, cu puţin înainte de asfințit. 

Toate bune şi frumoase până-ntr-o zi, abia 
împlinise optsprezece ani, cânddomnula venit 
cătrămt rău acasă. Pe ea au trimis-o acasă, dar — în 
drum -— trebuia să treacă pe la fiul cel mare 
al domnului, lonel, să-i spună că are nevoie de el. 
Aşa a făcut. L-a găsit pe domnul cel tânăr acasă, că 
cra însurat de curând, şi venca fuga, fuga la nevastă 
după ce termina serviciul la bancă. 

Ce-a fost în seara aceea acolo, în casa de pe 
bulevardul umbrit de stejari şi de castani, nu a aflat 
niciodată, dar ei i-au spus că nu-i mai pot da salariul 
aşa cum s-au înţeles. Mama 1-a spus că şi treizeci de 
lei pe lună sunt buni, dacă îi dă să mănânce şi-i 
cumpără de-mbrăcat, ca până acum, că alte fete 
muncesc şi pe mai puţin. Apoi, a auzit de la o vecină 
că domnul a vândut magazinul de-l avea peste drum 
de gara Făurei, ca să-şi poată acoperi o parte din 
datoriile de la bancă. « Bine că mai are magazinul de 
pe Goleşti », i-a spus vecina aceea. Dar şi d-acolo, l- 
a dat afară pe Costică şi acum stă chiar el la 
tejghea. 

După un an, domnul a pierdut şi magazinul din 
oraş. O vreme a stat fără să facă ceva anume, până a 
aflat că bătrânul Mandache s-a prăpădit, iar ai lui 
voiau să vândă mica lui afacere cu ţigări şi cu bilete 
ale loteriei naţionale. A cumpărat-o cu ce bruma de 
bani mai avea după faliment, mai mult ca să nu 

stea degeaba, că mare câştig nu era acolo. 

Într-o seară, înainte să plece acasă, doamna a 
chemat-o, i-a dat banii pe două luni înainte şi i-a 
spus că nu mai poate s-o ţină, că au probleme mari. 
Domnişoara Ita, fiica cea mare, era logodită cu un 
domn locotenent, iar cea mică, Silvia, voia să 
studieze mai departe, la Bucureşti. 

— Vezi să nu te-apuci să cheltui banii pe prostii. 
Păstrează-i că nu se ştie când vei mai găsi de lucru. 
Acum ştii să deretici prin casă, chiar să faci şi 
mâncare. Eu voi mai vorbi cu prietenele mele şi dacă 
găsesc ceva îți trimit vorbă. 

ȘI doamna s-a ţinut de cuvânt. E drept, nu era la 
fel de bine, dar avea de lucru şi primea nişte bani. 
Mamă-sa muncea şi ea pe unde apuca, cu ziua, nu 
avusese norocul ei. O mai chema şi doamna când 
făcea curăţenie prin toată casa, de Paşte şi de 
Crăciun, şi-o plătea. 

În anul acela, pe toamnă, Vasilică, băiatul 
vecinului, cu care era în vorbă de vreun an, a cerut-o 
de nevastă. Mamă-sa n-a spus nu, aşa că s-a măritat. 
Mai bine zis, Vasilică s-a măritat, că s-a mutat la ea 
după nuntă, că în casa lui tată-său nu era loc: mai 
trăiau acolo încă doi fraţi şi o soră. Hei, dar n-a fost 
chiar rău. După ce venise din armată, Vasillică a 
intrat lucrător la atelierele de reparaţii din cartier, 
unde fusese ucenic până atunci, şi câştiga destul de 
bine. E drept, trebuia să-i ajute şi pe ai lui, dar — cu 
ce mai primea ea şi mamă-sa — o scoteau binişor la 
capăt. 

Dar într-o zi, poştaşul le-a adus o scrisoare care 1- 
a speriat pe toți: Vasilică fusese chemat la regiment, 
la Brăila. Florica a dat fuga din nou la doamna, s-o 
roage s-o lase să vorbească cu dom” căpitan, soţul 
domnişoarei Ita. 

— Vino mai pe secară, când se-ntoarce de la 
regiment. 

Aşa a făcut. Dom” căpitan Stănescu 1-a promis că 
se va interesa şi, dacă poate, îl ia la el în baterie. 

Acum se vedea rar cu Vasilică, când primea el 
bilet de voie. Dom” căpitan îi dădea voie să vină 
dimineaţa şi ea era foarte bucuroasă. Ultima oară l-a 
văzut în mai, când s-a dus ea la regiment, dar el nu a 
putut să stea cu ea mai mult de un sfert de oră. Apoi 
a aflat că regimentul a plecat. Nu ştia nimeni încotro 
s-a dus. Nici măcar doamna nu mai ştia nimic despre 
ginerele ei sau, poate, nu-i spunea ei. Din când în 
când veneau scrisori de la dom” căpitan şi aşa afla şi 
ca că Vasilică al ei este bine şi se bucura în sufletul 
el; 

„..ȘI a-nceput războiul. Scrisorile veneau acum şi 
mai rar. Despre Vasilică nu mai ştia decât că 
regimentul a trecut Nistrul. Domnul căpitan avea alte 
griji, căci doamna Ita, cum îi spunea ea acum, urma 
să aibă un copil. Doamna bătrână credea că va fi 
fată. ŞI fată a fost! 

(va urma) 

